Όταν τίποτε δεν ντρέπεσαι – ούτε τη γελοιοποίηση! - THE ATHENS REVIEW OF BOOKS\nΌταν τίποτε δεν ντρέπεσαι – ούτε τη γελοιοποίηση!\nΤι σημαίνει η πρόσφατη δικαιολογία του υπουργού Εξωτερικών Νίκου Κοτζιά σε συνέντευξή του στο περιοδικό Der Spiegel; «Ήμουν στην Κεντρική Επιτροπή του ΚΚΕ. Έγραψα κατ’ εντολήν του κόμματός μου πράγματα, π.χ. για την Πολωνία, τα οποία ήταν ανοησίες» (9.2.2015).\nΠοιος θα μπορούσε να κάνει μεγαλύτερη προσβολή της προσωπικότητας του Κοτζιά από αυτήν που έκανε ο ίδιος στον εαυτό του με αυτά που είπε με τη φυσικότερη άνεση στο Spiegel αυτογελοιοποιούμενος;\nΤι μας είπε λοιπόν; Με άλλα λόγια μας είπε ότι:\n«Ήμουν επί 25 χρόνια ένα όργανο, έγραφα τα πιο τερατώδη ψέματα, αντέστρεφα την πραγματικότητα, παρουσίαζα το άσπρο μαύρο και το μαύρο κόκκινο. Υπηρέτησα τον ιστορικό αμοραλισμό που τότε τον λέγαμε "ιστορική νομοτέλεια" και "ιστορική αναγκαιότητα". Τη μισή σχεδόν ζωή μου το επάγγελμά μου ήταν να λέω ψέματα, τερατώδη ψέματα, να συκοφαντώ ανθρώπους και ιδέες και όσους πίστευαν στη δημοκρατία κι είχαν ελεύθερη σκέψη. Το επαγγελματικό κομματικό καθήκον μου ήταν να συκοφαντώ και να προπηλακίζω λεκτικά ανθρώπους, από τον Τσέσλαβ Μίλος, τον Άνταμ Μίχνικ μέχρι τον Μάριο Πλωρίτη, αλλά και ολόκληρους λαούς που αγωνίζονταν για την ελευθερία τους. Έγραψα δεκάδες βιβλία και μπροσούρες και εκατοντάδες άρθρα σταλινικής προπαγάνδας και ιδεολογικής καθοδήγησης, "κατ’ εντολήν του κόμματος", αυτά που τώρα αποκαλώ απλώς Blödsinn, δηλαδή ανοησίες. Ούτε λέξη περισσότερο. Απλώς "ανοησίες". Ήμουν απλώς εντολοδόχος. Θεωρώ ότι είμαι από τους πιο ευφυείς και έντιμους ανθρώπους, αλλά αυτό δεν με εμπόδιζε να γράφω ανοησίες υπέρ καθεστώτων ολοκληρωτικών, "κατ’ εντολήν του κόμματος", καθότι εξαιρετικά ταλαντούχος σ’ αυτό και χωρίς μικροαστικές ηθικές αναστολές. Η έλλειψη αυτών των αναστολών διευκόλυνε την εργασία μου καθώς τη μισή ζωή μου υπηρετούσα ως επαγγελματικό στέλεχος το Κόμμα. Τη μισή μου ζωή την πέρασα με την επαγγελματική εφαρμογή της "επαναστατικής ηθικής", δηλαδή με τη συκοφαντία και το ψέμα στο όνομα του "τελικού στόχου" και της Ιστορίας που μας έχει διδάξει ότι συχνά τα ψέματα υπηρετούν καλύτερα τους σκοπούς της απ’ ό,τι η αλήθεια. Τη μισή μου ζωή την πέρασα με επάγγελμα την κομματική προπαγάνδα κι ήμουν ο πιο παραγωγικός και μονίμως μαινόμενος ιδεολόγος. Τη μισή μου ζωή, "αλήθεια" ήταν ό,τι συνέφερε "το κόμμα" και ό,τι έκανε ζημιά στους ιδεολογικούς αντιπάλους. Την μισή μου ζωή κατήγγελλα σαν αντικομμουνιστικό έντυπο την εφημερίδα τής τότε ευρωκομμουνιστικής αριστεράς Αυγή. Επί 25 χρόνια ήμουν κορυφαίος μελετητής των νόμων του ιστορικού υλισμού, πειραματιστής στο (ελληνικό) εργαστήριο της Ιστορίας, επαληθεύοντας χιλιάδες φορές και διακηρύσσοντάς το ότι το Κόμμα δεν κάνει ποτέ λάθος, ακόμη κι όταν προέβαλλε το χθεσινό ψέμα σαν την σημερινή απόλυτη αλήθεια και αντιστρόφως. Επί 25 χρόνια όποτε λεγόταν ή δημοσιευόταν ότι σπούδασα στην αλήστου μνήμης ΛΔ Γερμανίας, εγώ δεν το διέψευδα γιατί μ’ αυτή την περγαμηνή ανέβαιναν οι μετοχές μου σαν αξιόπιστου ινστρούχτορα στο "Κόμμα"). Κι όταν μου θυμίζουν πως υπήρξα "γκαουλάιτερ [= φανατικός προπαγανδιστής] του σταλινισμού" εγώ τους απαντώ πως αυτό –μα την Αλήθεια την οποία υπηρέτησα δυόμισι δεκαετίες– σημαίνει πως με λένε χιτλερικό! Κι αυτό δεν το λέω τώρα "κατ’ εντολήν του κόμματος", το λέω μόνος μου, και με δική μου πρωτοβουλία και για προσωπικό μου όφελος, γιατί μόνο έτσι έμαθα να συμπεριφέρομαι. Την αστική ευπρέπεια της σιωπής δεν την γνωρίζω. Τέτοιες μικροαστικές ευαισθησίες έχουν όσοι διαβάζουν Μίλος, Καίσλερ, Σπέρμπερ, Καμύ, Κολακόσφκι, Κούντερα, Μίχνικ, και άλλα όργανα του αμερικανονατοϊκού ιμπεριαλισμού και της CIA.\nΤη μισή μου ζωή υπηρετούσα την αιχμάλωτη σκέψη. Την υπηρέτησα με ζήλο, εκτελώντας όλες τις εντολές από το κόμμα μου και ήμουν διαβόητος για τον φανατισμό μου στην εκτέλεσή τους. Γι’ αυτό και με αποκαλούσαν "Σουσλώφ του κόμματος". Υπήρξαν κι άλλα στελέχη του κόμματος που έγραψαν βιβλία προπαγάνδας, αλλά κανένας δεν είχε τον δικό μου ζήλο. Αλίμονο αν είχα ενδοιασμούς και παλινωδίες στην πορεία προς τον στόχο. Τότε θα ήμουν ένα ατάλαντο στέλεχος και θα χανόμουν τελικά μέσα στη μάζα. Ήμουν όμως μοναδικός! Ήμουν ξεχωριστός! Και οι αναλύσεις μου, όπως λόγου χάρη Το συνειδητό και το αυθόρμητο, είναι αξεπέραστες κατακτήσεις της επαναστατικής σκέψης, της απόλυτης κομμουνιστικής ορθοδοξίας, τέτοιας που μόνο την εποχή του Στάλιν και στην DDR υπήρξε.\nΚι όταν στριμώχτηκα, από το Spiegel, τι άλλο μπορούσα να κάνω, παρά αυτό που ήξερα, που ήταν πια η δεύτερη φύση μου: να μην πω την χθεσινή αλήθεια· να ισχυρίζομαι ότι το "ανήθικο" κόμμα (του οποίου ήμουν διευθυντικό στέλεχος) μού υπαγόρευε να συκοφαντώ ανθρώπους, να γράφω όλα αυτά τα ψέματα, κι εγώ δεν είχα κανέναν ενδοιασμό και κανένα πρόβλημα συνείδησης να το κάνω, αλλά εγώ είμαι αθώος! Εγώ δεν έχω καμιά ευθύνη. Η συνείδησή μου είναι ήσυχη. Ήμουν –επαναλαμβάνω– ένας εντολοδόχος. Ο εντολέας μου είναι ο υπεύθυνος, "το κόμμα" δηλαδή είναι υπεύθυνο. Αφού το Κόμμα ήταν το παν! Και δεν ζητώ από κανέναν συγγνώμη. Δεν οφείλω να κάνω κάτι σε ένδειξη μεταμέλειας. Άλλωστε τώρα πια αντί για το Κόμμα υπηρετώ με τον ίδιο ζήλο την Πατρίδα και το Έθνος έχοντας ανακαλύψει την ενοποιητική φαντασίωση των πάσης φύσεως "πατριωτών" σαν ελόγου μου. Εντολέας μου πλέον είναι η Πατρίδα. Δεν είμαι εγώ ο ανήθικος, το κόμμα μου είναι το ανήθικο, δεν είμαι εγώ ανέντιμος, το κόμμα είναι το ανέντιμο. Το Κόμμα πρέπει να απολογηθεί για τα έργα μου εκείνης της 25ετίας. Όχι εγώ. Εμείς οι αιώνιοι επαναστάτες έχουμε αντικαταστήσει την τιμή με τη χρησιμότητα, την αξιοπρέπεια με τη λογική, συνεπώς και το σημερινό κόμμα μου πρέπει να απολογηθεί για μένα στο μέλλον. Όχι εγώ. Πιστέψτε με!»


Επίσημο: Μαρκάνο, η δεύτερη μεταγραφή της Ρόμα - TIPOS.GR\nΕπίσημο: Μαρκάνο, η δεύτερη μεταγραφή της Ρόμα\nΜετά τον Κροάτη χαφ Άντε Τσόριτς, η Ρόμα επισημοποίησε τη συνεργασία της με τον Ισπανό αμυντικό, Ιβάν Μαρκάνο. Ο πρώην παίκτης του Ολυμπιακού πέρασε επιτυχώς από ιατρικές εξετάσεις και ακολούθως υπέγραψε συμβόλαιο τριετούς διάρκειας με οψιόν για έναν ακόμη.\nΟ 30χρονος έπαιζε την τελευταία τετραετία στην Πόρτο, από την οποία έμεινε ελεύθερος. Η Ρόμα τον απέκτησε, δηλαδή, ως ελεύθερο. Γεννημένος στο Σανταντέρ, ξεκίνησε την καριέρα του από την ομάδα του τόπου του, κάνοντας ντεμπούτο τον Σεπτέμβριο του 2007.\nΑκολούθησε η Βιγιαρεάλ και οι δανεισμοί σε Χετάφε και Ολυμπιακό. Στην ομάδα του Πειραιά έκανε δύο θητείες, κατακτώντας το πρωτάθλημα το 2012 και το 2014, αλλά και κύπελλο το 2012. Στο μεσοδιάστημα έπαιξε στη Ρουμπίν Καζάν, με την οποία πήρε το Σούπερ Καπ (2013).\nΜε την Πόρτο έπαιξε κάθε χρόνο στο Champions League, μετρώντας συνολικά πάνω από 150 συμμετοχές. Στη Ρόμα ο Μαρκάνο συναντά τον Κώστα Μανωλά, με τον οποίο συνυπήρξε στον Ολυμπιακό.\nΣυμφώνησε με Κλάιφερτ η Ρόμα\nAP Photo/Paulo Duarte, Eurokinissi


Σαββάτο, 08 Μαϊου 2021 01:57:58 ΠΜ\nΑρχική›Ειδήσεις›Επιχειρήσεις›Tράπεζες›Η Attica Bank στηρίζει το Κοινωνικό Παντοπωλείο της «Αποστολής» στο Ηράκλειο Αττικής\nΟ Διευθύνων Σύμβουλος κ. Αλέξανδρος Αντωνόπουλος τόνισε: «Σεβασμιώτατε κ. Γαβριήλ, η Attica Bank, στο πλαίσιο της λειτουργίας της, είχε διαχρονικά και ένα ξεχωριστό κομμάτι δραστηριότητας, που αφορά στην κοινωνική προσφορά. Δεν θα μπορούσε λοιπόν να λείπει, από την μεγάλη προσπάθεια που κάνει η Ιερά Μητρόπολη Ν. Ιωνίας και Φιλαδέλφειας, και η «Αποστολή» για την ανακούφιση συμπολιτών μας, που έχουν πληγεί, από την οικονομική κρίση. Είμαι βέβαιος, για την επιτυχία του κοινωνικού παντοπωλείου, αφού είναι γνωστή Σεβασμιώτατε στο πανελλήνιο, η αποτελεσματική και διαχρονική προσφορά της «Αποστολής» αλλά και η δική σας, όχι μόνο η πνευματική, αλλά και η κοινωνική, προς το ποίμνιό σας. Η Attica Bank και εγώ προσωπικά, θα είμαστε στο πλευρό σας και είμαι ευτυχής , που με την προσφορά μας, χαρίζουμε χαμόγελο και αγάπη σε συνανθρώπους μας, σ αυτή την δύσκολη περίοδο για την πατρίδα μας».


4+1 άβολες αλήθειες για τα συνεταιριλίκια με κολλητούς φίλους - Pillowfights.gr\nHome Too bad to be good 4+1 άβολες αλήθειες για τα συνεταιριλίκια με κολλητούς φίλους\nΣία Πέρση 05/03/2021\nΗ φιλία είναι όλοι οι αόρατοι δεσμοί που μας κρατούν συνδεδεμένους με ανθρώπους. Καμιά φορά από την παιδική μας ηλικία, μάς συντροφεύουν μέχρι τα βαθιά μας γεράματα. Είναι η οικογένεια που διαλέγουμε να έχουμε. Παρά τις διαφορές μας, τις επιλογές τις οποίες κάνουμε στη συνέχεια, είναι πάντα τεράστιο κομμάτι της ζωής μας. Περνάμε μαζί στενοχώριες, τρέλες, χαρές και η ζωή συνεχίζεται. Αυτός ο δεσμός δεν είναι εύκολο να σπάσει, εκτός κι αν συμβεί κάτι αρκετά σοβαρό. Οι γραμμές δεν παύουν να είναι λεπτές, βέβαια, ακόμα και στη φιλία.\nΜέσα σε όλα αυτά που δένουν τους καλούς φίλους, έρχεται η ιδέα να φτιάξετε μια δική σας επιχείρηση ή να λανσάρετε μαζί κάτι καινούριο, με τη δική σας προσωπική σφραγίδα. Η ιδέα από τη μια πλευρά, ακούγεται αρκετά δελεαστική. Είναι κάποιος που γνωρίζετε καλά, ένας καλός φίλος. Έχετε περάσει αρκετά μαζί, ξέρετε τι χαρακτήρας είναι. Γενικά, δεν είναι κανένας τυχαίος που σάς καρφώθηκε να κάνετε κάτι από κοινού. Αλλά, από την άλλη, δε ζούμε σε ένα παραμύθι. Τα συνεταιριλίκια με καλούς φίλους ή αλλιώς κολλητούς, κρύβουν πολλούς κινδύνους και καμιά φορά τόσο καίριους και σοβαρούς, ώστε να επέρχονται σε ρήξη διαλύοντας όχι μόνο την από κοινού επιχείρηση, αλλά και την προσωπική σχέση. Γι ‘ αυτό υπάρχουν μερικές άβολες αλήθειες που πρέπει να ξέρουμε αν επιλέξουμε να κάνουμε κάτι μαζί με το κολλητάρι.\n1. Η συμπεριφορά στη δουλειά μπορεί να διαφέρει\nΌλοι μας ανεξαιρέτως, δεν είμαστε αγγελούδια. Έχουμε ελαττώματα. Τα ελαττώματα που βλέπουμε στο φίλο μας μπορεί να μην είναι και τόσο σημαντικά στην παρεϊστικη ζωή. Μπορούμε να τα παραβλέπουμε, γιατί αποδεχόμαστε πως έτσι είναι ως άνθρωπος. Μπορεί να σπάμε πλάκα με αυτά, αλλά μπορούμε να τα αντιμετωπίσουμε το ίδιο και στον επαγγελματικό τομέα; Είναι δύο ξεχωριστές ζωές, αν θέλουμε να έχουμε μια υγιή σχέση ανάμεσά μας. Αν μπορούμε να βρούμε λύση σε αυτό το κομμάτι, έχουμε κάνει το πρώτο βήμα για την πραγματοποίηση της κοινής ιδέας.\n2. Η διαφωνίες είναι μέσα στο παιχνίδι\nΣτον επαγγελματικό τομέα, δεν είναι λίγες οι φορές που έχουμε διαφωνήσει με ανωτέρους/ συναδέλφους μας για λεπτά ή καίρια ζητήματα. Το ίδιο θα συμβαίνει κι εδώ. Όσες περισσότερες είναι οι αρμοδιότητες και οι ευθύνες που αναλαμβάνει κάθε μέλος αυτής της συνεργασίας, τόσες μπορεί να είναι και οι συγκρούσεις που θα έρθουν. Οι πιέσεις θα είναι μεγαλύτερες. Όσες φορές κι αν έχετε φτιάξει ένα ικανοποιητικό πλάνο για την πορεία σας, αν κάποιος ξεφύγει, τότε μπορεί να φανούν όλα μοιραία. Αν δεν μπορείτε να διαχειριστείτε διαφόρων ειδών συγκρούσεις μεταξύ σας, τότε θα ήταν καλύτερο να το σκεφτείτε ξανά.\n3. Η επικοινωνία να μην μπλέκεται με την οικειότητα\nΠόσο καλοί είστε στην επικοινωνία μεταξύ σας και κυρίως, πόσο ξεκάθαροι; Είναι ένα θέμα που πρέπει να σας απασχολήσει. Όταν υπάρχει αρμονία και εποικοδομητικός διάλογος, χωρίς συναισθηματισμούς ή υπερβολές που πηγάζουν από τη μεταξύ σας σχέση, τότε έχετε βρει τη χρυσή τομή ανάμεσα σε όλους τους κλάδους της επιχείρησης/ συνεργασίας σας. Από τα οικονομικά, μέχρι και τι χρώμα να βάψετε τους τοίχους σας.\n4. Ο καθένας στον τομέα του\nΌσο καλά και να γνωρίζουμε τον άλλον, ό, τι συγγένεια-φιλία-γνωριμία έχουμε, πάντα θα έχουμε το μικρόβιο του «μπορώ να το κάνω καλύτερα». Και κάπου εδώ αποχαιρετάμε την μπάλα που απομακρύνεται. Δεν έχουμε καιρούς για ηρωισμούς. Ο καθένας μας έχει αναπτύξει ορισμένες δεξιότητες που τον κάνουν πιο ικανό σε κάποιους τομείς. Ήρθε ο καιρός να τις εκμεταλλευτούμε και να κάνει ο καθένας αυτό που ξέρει καλύτερα. Τα σωστά άτομα στις σωστές θέσεις.\n5. Εμπιστοσύνη, εμπιστοσύνη, εμπιστοσύνη\nΗ εμπιστοσύνη είναι το κερασάκι στην τούρτα, για να μην πούμε η βάση της. Σε τι ποσοστό εμπιστεύεσαι το κολλητάρι σου για μια σημαντική δουλειά που θέλει, τις περισσότερες φορές, τέχνη; Εδώ πολλοί έχουν να πουν πως «εμπιστεύομαι πολλά παραπάνω». Ναι, συμφωνώ ότι έχεις πιάσει το τζακ ποτ, αλλά μην ξεχνάμε πως άλλο η προσωπική ζωή μαζί του κι άλλο η επαγγελματική. Διότι, αν έστω μια φορά έχουμε αμφισβητήσει τον άλλον για κάτι σοβαρό (που σίγουρα υπάρχει στα τόσα χρόνια γνωριμίας), θα ήταν καλύτερο να το ξανασκεφτούμε.\nΟι ισορροπίες για ένα τέτοιο εγχείρημα είναι αρκετά λεπτές. Χρειάζεται τέχνη για να κρατήσουμε σε μια τάξη την προσωπική και την επαγγελματική ζωή. Χρειάζεται αμοιβαία κατανόηση και προσεκτικό σχεδιασμό. Αν κάτι δεν πάει καλά, τα παίρνει όλα το κύμα. Είναι μεγάλη απώλεια να χαθεί μια επαγγελματική προοπτική από ένα λάθος, πόσο μάλλον η φιλία σε μια τέτοια περίπτωση. Μένουμε κενοί κι από τα δύο. Το χτύπημα θα είναι μεγάλο. Ωραία τα ξενύχτια που περνάμε μαζί, ωραία η συμπαράσταση σε δύσκολες στιγμές, αλλά όταν μιλάμε για δουλειά, τα πράγματα αλλάζουν. Ο άνθρωπος αλλάζει. Γίνεται πιο υπεύθυνος, πιο σχολαστικός, ειδικά όταν φτιάχνει κάτι δικό του. Καλύτερα να μείνουμε για πάντα φίλοι με τον τρόπο που ξέρουμε εμείς καλύτερα, παρά συνεταιράκια με αβέβαιο έδαφος κάτω από τα πόδια μας.


Πέμπτη, 5 Μαΐου 2016 13:02\nC. N.: Στο διήγημα «Το δίχτυ της μνήμης» η Γλυκερία είναι δεμένη πάνω στις μνήμες της. Γινόμαστε πιο ισχυροί όσο δεν ξεχνάμε; Λ. Φ.: Η μνήμη είναι ένα καταφύγιο, ακόμη κι όταν υπάρχουν βιώματα οδυνηρά. Δεν ξέρω αν γινόμαστε πιο δυνατοί, πάντως απ’ αυτά τα γεγονότα που δεν σ’ αφήνουν στην ησυχία σου, συνήθως κάτι καλό προκύπτει. Η λήθη κι η ομοιομορφία είναι που σκοτώνει.\nC. N.: Βρίσκετε τη μικρή φόρμα πιο συμβατή με την πένα σας;\nC. N.: Στην «Πισίνα», ο θυμός από τον ανεκπλήρωτο έρωτα δεν περνά. Στην «Παρείσακτη», ο απαγορευμένος έρωτας στοιχειώνει δυο βίους. Το πείσμα για την πραγμάτωσή του είναι ηρωισμός ή εγωισμός; Λ. Φ.: Στις μέρες μας επικρατεί περισσότερο ο εγωισμός και χρειάζεται μια ηρωική αποφασιστικότητα για να αφεθείς σε ένα τόσο δυνατό συναίσθημα, η οποία συνήθως, λείπει από τους περισσότερους ανθρώπους.\nΗ συλλoγή διηγημάτων της Λίνας Φυτιλή, με τίτλο «Παράξενο Καλοκαίρι», κυκλοφορεί από το Βιβλιοπωλείον της Εστίας


Ιατρικά Τμήματα - Ιατρική Απεικόνιση\nΤο βασικό πλεονέκτημα της ψηφιακής ακτινογραφίας είναι η δυνατότητα που παρέχει στον ιατρό να επεξεργαστεί την εικόνα για να θέσει διαγνώσεις που ίσως ή να διέφευγαν στην αναλογική. Έτσι με μεγέθυνση, εντόπιση σημείου, αλλαγή στην φωτεινότητα κλπ, η διαγνωστική ακρίβεια είναι πολύ μεγαλύτερη. Επίσης, η ψηφιακή ακτινογραφία έχει λιγότερη ακτινοβολία από την αναλογική και δεν χρειάζονται επαναλήψεις.\nΤο υπερηχογράφημα είναι μια απλή διαγνωστική μέθοδος από την οποία με ανώδυνο, ακίνδυνο και αναίμακτο τρόπο και χωρίς ιδιαίτερη προετοιμασία, λαμβάνουμε σημαντικές πληροφορίες για την κατάσταση του/της εξεταζομένου/ης. Συνοπτικά το υπερηχογράφημα είναι μία εξέταση πρώτης γραμμής στην προσπάθεια του γιατρού για την επίλυση του διαγνωστικού προβλήματος του ασθενούς.\nΗ μαστογραφία σαν διαγνωστική αλλά κυρίως σαν προληπτική εξέταση κυριολεκτικά σώζει ζωές. Η ψηφιακή μαστογραφία είναι εξελιγμένη μορφή μαστογραφίας με σημαντικά πλεονεκτήματα σε κάποιες κατηγορίες γυναικών.\nΜε το νέο μας μηχάνημα η μέτρηση οστικής πυκνότητας όχι μόνο ακριβής και αξιόπιστη είναι, αλλά και ταχύτατη. Επιπλέον, διαθέτει νέες τεχνολογίες όπως dual hip (αξιολόγηση και των δυο ισχίων), whole body (ολόσωμη μέτρηση), body composition (λιπομέτρηση) και αναγνώριση καταγμάτων σπονδύλων.\nΨΗΦΙΑΚΗ ΟΔΟΝΤΙΑΤΡΙΚΗ ΚΑΙ ΓΝΑΘΟΠΡΟΣΩΠΙΚΗ ΑΠΕΙΚΟΝΙΣΗ\nΣτο τμήμα αυτό διεξάγονται ψηφιακές πανοραμικές, κεφαλομετρικές, πλήρης σειρά οπισθοφατνιακών ακτινογραφιών (full-mouth), δήξεως CBCT-3D Dental Scan, απεικονιστικός έλεγχος ΕΝΤ/ΩΡΛ και 4D κινησιογραφία της γνάθου σε πραγματικό χρόνο. Στόχος μας είναι να παρέχουμε την καλύτερη οδοντιατρική και γναθοπροσωπική ακτινοδιάγνωση.\nΨηφιακο Full Mouth\nDental Scan / CBCT


Αυτό λέει η κοινή λογική και η αλήθεια είναι ότι αν ασπάζεστε αυτή την άποψη, ανήκετε στην πλειοψηφία. Άλλωστε από την αρχή της ύπαρξής του ανθρώπου, ο άνδρας.\nΩς κυνηγός και προστάτης της οικογενείας έπρεπε να είναι δυνατός και σκληραγωγημένος. Γι' αυτό και μέχρι σήμερα θεωρούμε ότι ανήκει στο «ισχυρό» φύλο.\nΟi πρώτες «διακρίσεις»...


Ο ΣΥΕΤΕ για την τηλεργασία - ILARISSA.GR\nΑρχική Νέα Λάρισα Ο ΣΥΕΤΕ για την τηλεργασία\nΟ Κώτσιος Αθανάσιος, Μέλος του Νομαρχιακού παραρτήματος του Συλλόγου Υπαλλήλων Εθνικής Τράπεζας Ελλάδος (ΣΥΕΤΕ) νομού Λάρισας, με δελτίο τύπου προς την εφημερίδα “ILARISSA” αναφέρει τα εξής :\nΗ έλευση της πανδημίας, η ανάγκη προστασίας της υγείας και οι περιορισμοί στις μετακινήσεις επιτάχυναν ένα νέο – για την πλειοψηφία των εργαζόμενων – τρόπο εργασίας, την εξ αποστάσεως εργασία (τηλεργασία).\nΗ πράξη απέδειξε ότι η τηλεργασία εξυπηρέτησε τις παραπάνω ανάγκες, παράλληλα όμως συνέβαλε στο να γίνουν ακόμα πιο δυσδιάκριτα τα όρια μεταξύ επαγγελματικής και προσωπικής/οικογενειακής ζωής. Ταυτόχρονα, η εκθετική αύξηση – και λόγω της πανδημίας – της χρήσης των ψηφιακών μέσων επικοινωνίας και διασύνδεσης, οδήγησε σε πολλές περιπτώσεις σε παραβιάσεις του συμβατικά προβλεπόμενου χρόνου εργασίας και σε αδήλωτες και απλήρωτες υπερωρίες.\nΚαθημερινά, ο Σύλλογός μας γίνεται δέκτης έντονων παράπονων από εργαζόμενους για τηλεφωνικές κλήσεις, e-mails, τηλεδιασκέψεις εκτός ωραρίου, ακόμα και Σαββατοκύριακα ή αργίες. Η συνεχής επίκληση του επείγοντος για την εφαρμογή τέτοιων πρακτικών τείνει να γίνει κανόνας και όχι εξαίρεση. Και αυτό δεν αφορά μόνο όσους εργάζονται σε καθεστώς τηλεργασίας.\nΗ ενασχόληση με τη δουλειά εκτός του προβλεπόμενου χρόνου και η δημιουργία μιας κατάστασης διαθεσιμότητας ανά πάσα στιγμή (κατάσταση «μόνιμης επιφυλακής») έχουν άμεσες επιπτώσεις τόσο στον ιδιωτικό χρόνο του εργαζόμενου όσο και στην σωματική και ψυχική του υγεία.\nΜε το άρθρο Β4 της επιχειρησιακής σύμβασης 2019 – 2022 μεταξύ Εθνικής Τράπεζας και ΣΥΕΤΕ, θεσμοθετήθηκε το δικαίωμα αποσύνδεσης του εργαζόμενου μετά τη λήξη του ωραρίου εργασίας. Με τον τρόπο αυτό, ο ΣΥΕΤΕ πέτυχε – πρώτος στη χώρα – τόσο την αποτύπωση σε θεσμικό κείμενο ενός προβλήματος που έχει ενταθεί τα τελευταία χρόνια όσο και την καταρχήν ρύθμισή του με τρόπο που οριοθετεί σαφώς τον τρόπο χρήσης των ψηφιακών μέσων επικοινωνίας και διασύνδεσης για επαγγελματικούς σκοπούς.\nΗ ρύθμιση των όρων της τηλεργασίας, αποτελεί αντικείμενο συζητήσεων τόσο σε εθνικό όσο και σε ευρωπαϊκό επίπεδο. Όμως, μέχρι την οριστική θεσμοθέτηση δεσμευτικού πλαισίου, δεν μπορεί η τηλεργασία και οι ιδιαίτερες συνθήκες που βιώνουμε να είναι το πρόσχημα παραβίασης εργασιακών δικαιωμάτων και συλλογικών συμβάσεων. Πρέπει να είναι κατανοητό σε όλους ότι δεν είναι επιτρεπτή η παραβίαση του δικαιώματος κάθε εργαζόμενου στην προσωπική και οικογενειακή ζωή του στο όνομα οποιασδήποτε έκτακτης ανάγκης.\nΣτην Εθνική Τράπεζα έχουμε φροντίσει να υπάρχει ήδη θεσμικό πλαίσιο που προβλέπει ρητά το δικαίωμα αποσύνδεσης και ρυθμίζει σαφώς τις υποχρεώσεις και τα δικαιώματα εργοδότη και εργαζόμενου πάνω σε αυτό το θέμα. Δεν θα δεχτούμε οποιαδήποτε παρέκκλιση από το πλαίσιο αυτό.\n• τη Διοίκηση να σεβαστεί την Επιχειρησιακή Σύμβαση και να ενεργήσει άμεσα ώστε να εξαλειφθεί το φαινόμενο της παραβίασης του ωραρίου και του προσωπικού χρόνου των εργαζόμενων\n• τα Στελέχη της Τράπεζας να σταματήσουν τις κάθε είδους οχλήσεις προς τους συναδέλφους για παροχή εργασίας εκτός του προβλεπόμενου συμβατικά χρόνου\n• κάθε συνάδελφο να ενημερώνει άμεσα το Σύλλογο όπου διαπιστώνονται τέτοιες πρακτικές/αυθαιρεσίες.\nΟ προσωπικός χρόνος του κάθε εργαζόμενου είναι ιερός και συγκεκριμένος – χωρίς εκπτώσεις.\nΔεν μπορεί και δεν πρέπει να παραβιάζεται.\nΗ παραβίαση της Συλλογικής Σύμβασης Εργασίας (ΣΣΕ) παράγει έννομα αποτελέσματα.\nΠροηγούμενο άρθροΣυνάντηση του Περιφερειάρχη Κ. Αγοραστού με το νέο Υφυπουργό Γ. Στύλιο\nΕπόμενο άρθροΣτο Δημαρχείο Φαρσάλων ο αντιπρόεδρος του ΕΛΓΑ: Αύριο εξοφλούνται οι αποζημιώσεις για τον «Ιανό»


Πολύνεκρη τρομοκρατική επίθεση σε συναυλία στο Μάντσεστερ - Νεκρός και ο δράστης | Κόσμος | Η ΚΑΘΗΜΕΡΙΝΗ\nΚΟΣΜΟΣ 23.05.2017 ΤΕΛΕΥΤΑΙΑ ΕΝΗΜΕΡΩΣΗ: 23.05.2017 : 13:00\nΕνας άνδρας ο οποίος πυροδότησε εκρηκτικό μηχανισμό και ο οποίος έπεσε νεκρός στο «Manchester Arena» λίγο μετά τη συναυλία της Αριάνα Γκράντε, έκανε την επίθεση που στοίχισε τη ζωή σε 22 άτομα και τραυμάτισε τουλάχιστον 50 άτομα, σύμφωνα με τον νεότερο απολογισμό. Οπως έγινε γνωστό μεταξύ των νεκρών είναι και παιδιά ενώ δεν έχει διευκρινιστεί εάν ο δράστης είχε συνεργούς.\nΗ αστυνομία του Μάντσεστερ, που ανέπτυξε στην πόλη περισσότερους από 400 άνδρες, αμέσως μετά την επίθεση, αντιμετωπίζει το περιστατικό ως τρομοκρατικό χτύπημα.\nΝωρίτερα, είχε προχωρήσει σε ελεγχόμενη έκρηξη σε ύποπτο αντικείμενο, το οποίο όπως έγινε γνωστό ήταν ρούχα που είχαν εγκαταλειφθεί κοντά στο στάδιο.\nΗ αστυνομία δέχτηκε τις πληροφορίες για την έκρηξη στο στάδιο που έχει χωρητικότητα 21.000 ατόμων, λίγο μετά τις 10:35 μ.μ. τοπικής ώρας χθες (00:35 π.μ. ώρα Ελλάδας σήμερα). Το ακροατήριο στη συναυλία περιελάμβανε και πολλά παιδιά. Οχήματα της αστυνομίας, ομάδες εξουδετέρωσης εκρηκτικών μηχανισμών και περίπου 60 ασθενοφόρα έσπευσαν στο σημείο αμέσως μετά ενώ γονείς σε κατάσταση πανικού έψαχναν απεγνωσμένα να εντοπίσουν τα παιδιά τους. Πολλοί ήταν αυτοί που στράφηκαν στα μέσα κοινωνικής δικτύωσης, όπως το Facebook και το Twitter για να αντλήσουν οποιεσδήποτε πληροφορίες που θα τους βοηθούσαν να βρεθούν κοντά στους αγαπημένους τους που είχαν διασκορπιστεί στο πλήθος.\nΗ αστυνομία του Μάντσεστερ έδωσε στην δημοσιότητα και ειδική τηλεφωνική γραμμή για τους συγγενείς και τους φίλους, όσων βρίσκονταν χθες το βράδυ στο στάδιο.\nΜάρτυρας που παρακολούθησε τη συναυλία είπε ότι ένιωσε μια τεράστια έκρηξη ενώ έφευγε από το στάδιο και ακολούθησαν ουρλιαχτά και ποδοβολητό από χιλιάδες άτομα που προσπαθούσαν να φύγουν από τις εγκαταστάσεις. Σε βίντεο που αναρτήθηκε στο Twitter φαίνονται θεατές, μεταξύ των οποίων και πολλοί νέοι να τρέχουν προς τα έξω.\n«Προχωρούσαμε προς την έξοδο και όταν ήμασταν ακριβώς στην πόρτα σημειώθηκε μια τεράστια έκρηξη και όλοι αρχίσαν να φωνάζουν» είπε η Κάθριν Μακ Φαρλέιν, στο πρακτορείο Reuters. «Η έκρηξη ήταν τεράστια, την ένιωθες στο στήθος σου. Υπήρξε χάος. Όλοι έτρεχαν και ούρλιαζαν και προσπαθούσαν να ξεφύγουν», πρόσθεσε.\nΕκπρόσωπος της Αριάνα Γκράντε είπε ότι η τραγουδίστρια ήταν καλά στην υγεία της ενώ η ίδια έγραψε στο Twitter: «Είμαι συγκλονισμένη από τα βάθη της καρδιάς μου. Λυπάμαι πολύ. Δεν έχω λόγια».\nΗ πρωθυπουργός της Βρετανίας Τερέζα Μέι χαρακτήρισε το επεισόδιο «αποτρόπαια τρομοκρατική επίθεση», σε δήλωσή της, και πρόσθεσε ότι «όλες μας οι σκέψεις βρίσκονται με τα θύματα και τις οικογένειες όσων έχουν επηρεαστεί». Στις 09:00 το πρωί ώρα Λονδίνου θα συνεδριάσει η επιτροπή ασφαλείας «Κόμπρα» υπό την Τερέζα Μέι.\nΤην ίδια ώρα, όπως έγινε γνωστό τόσο οι Συντηρητικοί όσο και οι Εργατικοί αποφάσισαν να αναστείλουν την εκστρατεία τους ενόψει των εκλογών της 8ης Ιουνίου.\nΟ Γάλλος πρόεδρος Εμανουέλ Μακρόν εξέφρασε τη φρίκη και τη θλίψη του για το συμβάν ανακοινώνοντας ότι θα μιλήσει τηλεφωνικά με την Τερέζα Μέι.\nΤην επίθεση καταδίκασε και το ελληνικό υπουργείο Εξωτερικών κάνοντας λόγο για μια «βάρβαρη πράξη».\nΚαταδικάζει την επίθεση η Μέρκελ\nΗ Γερμανίδα καγκελάριος Άγγελα Μέρκελ εξέφρασε σήμερα «τη θλίψη» της και «τον αποτροπιασμό» της για την επίθεση που σημειώθηκε στη διάρκεια συναυλίας στο Μάντσεστερ, από την οποία σκοτώθηκαν τουλάχιστον 22 άνθρωποι. «Η Γερμανία είναι στο πλευρό» των Βρετανών, ανέφερε η καγκελάριος σε ανακοίνωσή της.\nΑμεση κινητοποιήση των κατοίκων για προσφορά βοήθειας\nΑμέσως μετά την έκρηξη οι κάτοικοι στο Μάντσεστερ κινητοποιήθηκαν για να προσφέρουν τη βοήθειά τους στους τραυματίες αλλά και όσους βρίσκονταν στη συναυλία, οι οποίοι ήταν αδύνατον να επιστρέψουν στα σπίτια τους καθώς ο σταθμός του μετρό Βικτόρια που βρίσκεται στην περιοχή έκλεισε αμέσως μετά την έκρηξη.\nΠολλοί ήταν αυτοί που κάνοντας χρήση του Twitter (#roomformanchester) έκαναν γνωστό ότι παραχωρούσαν τα υπνοδωμάτια του σπιτιού τους ή κάποιο μέσο μεταφοράς ή ότι άνοιξαν τα σπίτια τους για να προσφέρουν μια κούπα τσάι.\nΠαράλληλα, οδηγοί ταξί μετέφεραν δωρεάν ανθρώπους σε διάφορα σημεία της πόλης.\nΗ Βρετανία βρίσκεται στην δεύτερη πιο υψηλή κλίμακα συναγερμού, με μεγάλη πιθανότητα επιθέσεων από μαχητές, ενώ η αντιτρομοκρατική υπηρεσία της Βρετανίας έχει πει ότι συλλαμβάνει σχεδόν ένα άτομο την ημέρα με την υποψία τρομοκρατίας.\nΤον Μάρτιο, ένας Βρετανός που είχε ασπαστεί το Ισλάμ έπεσε με ένα όχημα σε πεζούς στη γέφυρα του Ουέστμινστερ στο Λονδίνο, σκοτώνοντας τέσσερα άτομα προτού μαχαιρώσει και σκοτώσει έναν αστυνομικό και πέσει τελικά ο ίδιος νεκρός από την αστυνομία.\nΗ έκρηξη στο Μάντσεστερ έγινε δυόμισι εβδομάδες πριν τις εκλογές τις οποίες οι δημοσκοπήσεις δείχνουν ότι θα κερδίσει με μεγάλη διαφορά η πρωθυπουργός Τερέζα Μέι.\nΗ ανακοίνωση του ΥΠΕΞ για το τρομοκρατικό χτύπημα στο Μάντσεστερ\nΚαρέ - καρέ η επίθεση στο Μάντσεστερ


παίκτες Παναθηναϊκού Archives - Trifilara.gr\nHome Tags Posts tagged with "παίκτες Παναθηναϊκού"\nΑπό ΝΙΚΟΣ ΤΖΟΥΑΝΝΗΣ 04/03/2021 08:35\nΜια ακόμα σελίδα ντροπής, από τις πολλές που έχουν γραφτεί τα τελευταία χρόνια στον Παναθηναϊκό, γράφτηκε το βράδυ της 3ης Μαρτίου στη Λεωφόρο από τον Μπόλονι και τους ποδοσφαιριστές του Τριφυλλιού. Ο αποκλεισμός από τον ΠΑΣ Γιάννινα και ιδιαίτερα με τον τρόπο που ήρθε, είναι βαρύς και ασήκωτος. Μια τεράστια αγωνιστική αποτυχία από έναν προπονητή που βιάστηκε να… πετάξει χαρταετό και είδε έναν νεαρό, ταλαντούχο και άπειρο τεχνικό (βλέπε Γιαννίκης) να του… παίρνει την προπονητική ταυτότητα. Δύο φορές μέσα σε δύο εβδομάδες.\nΟ Μπόλονι απέτυχε. Παταγωδώς. Και αυτή του η αποτυχία έκανε θόρυβο. Μεγάλο. Ακούστηκε παντού και είναι πιθανό να φέρει και “ωστικά κύματα”.\nΟ Ρουμανο- ούγγρος απέτυχε στο μίνιμουμ του τελευταίου μεγάλου στόχου που είχε η ομάδα του. Απέτυχε γιατί επέμεινε σε μια ρότα, η οποία τον οδηγούσε στα “βράχια”. Απέτυχε γιατί μερικές φορές ο θεός του ποδοσφαίρου αφήνει τη δική του… Νέμεση να επιβάλλει την τιμωρία που θεώρησε πιο σωστή, βλέποντας – κατ’ επανάληψη – να υπερβαίνονται τα όρια της ποδοσφαιρικής λογικής.\nΟ αποκλεισμός του Παναθηναϊκού από τη συνέχεια του Κυπέλλου Ελλάδας είναι η “τιμωρία” του Μπόλονι για το ποδόσφαιρο… κρητιδικής περιόδου που επέλεξε τους τελευταίους μήνες. Όχι μόνο δεν έμαθε από τα λάθη του, όχι μόνο δεν άκουσε τα αναρίθμητα “καμπανάκια”, αλλά συνέχισε με πείσμα να ακολουθεί ένα πλάνο, το οποίο με μαθηματική ακρίβεια θα οδηγούσε την ομάδα του στην αποτυχία. Και το πρόβλημα στη συγκεκριμένη περίπτωση δεν το έχει ο Μπόλονι, αλλά ο Παναθηναϊκός και ο κόσμος του.\nΟι φίλαθλοι του Τριφυλλιού γιατί να τιμωρούνται με αυτόν τον βάναυσο τρόπο; Γιατί να βιώνουν άλλη μια ντροπιαστική στιγμή; Γιατί να δακρύζουν, να αγανακτούν, να αναρωτιούνται για την κατρακύλα της αγαπημένης τους ομάδας; Γιατί να παλεύουν για να αντέξουν τον “πόνο” της απώλειας ενός ακόμα τίτλου για έβδομη συνεχόμενη σεζόν; Για το πείσμα ενός 68χρονου προπονητή που θέλησε ξαφνικά το 2021 να αναβιώσει τη… ξεχασμένη δεκαετία του ’80;\nΜοιάζει εξωπραγματικό το γεγονός ότι ο Μπόλονι για άλλη μια φορά απέφυγε να αναλάβει την ευθύνη που του αναλογεί και έριξε το φταίξιμο στον κορωνοϊό (αλήθεια τώρα;), στον… ψυχολογικά ανέτοιμο Πούγγουρα και στις… ελλείψεις! Ιδιαίτερα όταν έχει αποκλειστεί από μια ομάδα με αισθητά μικρότερο μπάτζετ και ξεκάθαρη διαφορά εμπειρίας και – θεωρητικά – ποδοσφαιρικής ποιότητας.\nΜην βιαστείτε να πείτε ότι οι παίκτες και η διοίκηση έχουν βγει από το… χορό ή ότι κάποιοι περίμεναν στη γωνία για μια αποτυχία. Γιατί όλα αυτά γράφτηκαν και στο παρελθόν και σε μια περίοδο που ο Παναθηναϊκός πήγαινε ΚΑΛΑ. Αλλά τότε, όλη η “σκόνη” κρύφτηκε κάτω από το… χαλί εξαιτίας των αποτελεσμάτων και ορισμένοι προτίμησαν να βάλουν παρωπίδες και να κοιτάζουν μόνο τους βαθμούς.\nΤα “bonus – bonus” ίσως να ακούγονται ακόμα στα αποδυτήρια της Λεωφόρου. Για μια νίκη σε ντέρμπι, από παίκτες άτιτλους στον Παναθηναϊκό, οι οποίοι έχουν φτάσει στο σημείο να κυνηγούν τους ίδιους στόχους με τον… Αστέρα Τρίπολης (με όλο το σεβασμό στην εξαιρετική ομάδα της Αρκαδίας) και να θεωρούν… επιτυχία το αυτονόητο της ευρωπαϊκής συμμετοχής!\nΤο συγκεκριμένο θέμα σηκώνει μεγάλη συζήτηση, γιατί ορισμένοι έχουν βολευτεί και μάθει να κρύβονται πίσω από δικαιολογίες, ενώ άλλοι έχουν “καεί” ψυχολογικά από τον προπονητή τους. Ωστόσο αυτό δεν τους απαλλάσει από τα καθήκοντα τους. Αν δεν μπουν τα χρήματα στο λογαριασμό τους στο τέλος της δόσης συμβολαίου θα γκρινιάξουν (στην καλύτερη περίπτωση). Αν όμως δεν αποδίδουν όπως πρέπει και δεν τιμούν τη φανέλα που φορούν, δηλαδή επαγγελματικά δεν κάνουν καλά τη δουλειά τους, όλα καλά;\nΚαι κάτι ακόμα. Ούτε ο Μπόλονι φταίει 100%, ούτε οι παίκτες. Γιατί… σύμπτωση που επαναλαμβάνεται, μάλλον σταματά να είναι σύμπτωση… Επτά χρόνια χωρίς τίτλο είναι ο Παναθηναϊκός, επτά χρόνια αγωνιστικής αποτυχίας βιώνει το Τριφύλλι. Επτά σεζόν “κολλημένη” στη μετριότητα είναι η ποδοσφαιρική ομάδα. Και αυτή η “ελεύθερη πτώση” του Παναθηναϊκού είναι απόλυτη ευθύνη της διοίκησης Αλαφούζου. Ο… καπετάνιος φταίει πρώτος όταν το καράβι “βουλιάζει”. Σωστά;


Υπάλληλος απολύθηκε επειδή αρνήθηκε να μοιραστεί τα αποτυπώματα του\nΠέμπτη, 9 Απριλίου, 11:26\nΑρχική security Υπάλληλος απολύθηκε επειδή αρνήθηκε να μοιραστεί τα αποτυπώματα του\n3 Μαΐου 2019, 16:43\nΖητώντας από έναν υπάλληλο να μοιραστεί τον αριθμό φορολογικού μητρώου του με τον εργοδότη του αποτελεί ένα εύλογο αίτημα, αλλά ζητώντας να μοιραστεί τα αποτυπώματα του ίσως είναι υπερβολικό.\nΣε μια πρόσφατη περίπτωση που έφτασε στις δικαστικές αίθουσες, η επιτροπή εργασίας υποστήριξε έναν υπάλληλο ο οποίος ισχυρίστηκε πως η απόλυση του ήταν άδικη από την εταιρεία Superior Wood, καθώς αρνήθηκε να συμμετάσχει στη συλλογή βιομετρικών δεδομένων της εταρείας. Η διαδικασία χαρακτηρίστηκε ως ένας τρόπος βελτίωσης του συστήματος μισθοδοσίας και ήταν ένας από τους εκατοντάδες του προσωπικού που αρνήθηκε να χρησιμοποιήσει το νέο σύστημα.\nΣτην αρχική απόφαση τον περασμένο Νοέμβριο, η επιτροπή εργασίας ασχολήθηκε με την υπόθεση αθέμιτης απόλυσης και υποστήριξε τον εργοδότη, με την επίτροπο Jennifer Hunt να θεωρεί ότι αποτελεί νόμιμη πολιτική παρουσίας στο χώρο εργασίας. Είπε ότι ήταν “απαραίτητο” για την επιχείρηση να εισαγάγει το νέο σύστημα.\nΗ προστασία των προσωπικών δεδομένων από χάκερς αποτελεί μια αυξανόμενη ανησυχία για τους εργαζόμενους. Πρόσφατη έκθεση αναφέρει ότι στη συγκεκριμένη περίπτωση μέχρι και έξι ξεχωριστές οντότητες είχαν πρόσβαση στα δεδομένα. Αυτές είναι η Superior Wood, οι εταιρείες που καταχωρήθηκαν τα δεδομένα, η οντότητα που χειρίστηκε τον σχετικό server και το σύστημα που επεξεργάστηκε την μισθοδοσία της Superior Wood.\n“Δεν υπάρχουν στοιχεία που να αποδεικνύουν ότι οποιαδήποτε από αυτές τις οντότητες διέθετε, κατά τον κρίσιμο χρόνο αναφοράς, οποιοδήποτε ισχύοντα μηχανισμό για την προστασία και τη διαχείριση των πληροφοριών που συλλέγει η Superior Wood από τα αποτυπώματα των υπαλλήλων της. Οι ανησυχίες που εξέφρασε ο υπάλληλος δεν ήταν, κατά την άποψή μας, αναίτιες “, αναφέρει η έκθεση της επιτροπής εργασίας. Αποδεικνύεται, νομικά, ότι ο εργαζόμενος είχε κάθε δικαίωμα να ανησυχεί.\nΟ Michael Byrnes, συνεργάτης νομικής εταιρείας, δήλωσε ότι είναι προνόμιο του υπαλλήλου να αρνηθεί να παρακρατήσει αυτές τις πληροφορίες.\n“Εάν ένας εργαζόμενος είναι σκόπιμα ανυπόφορος, αυτό είναι πρόβλημα. Από την άλλη πλευρά, εάν ένας εργοδότης ζητήσει από έναν υπάλληλο να παραδώσει ευαίσθητες πληροφορίες μέσω δακτυλικών αποτυπωμάτων, ο εργοδότης θα πρέπει να καταβάλει εύλογες προσπάθειες για να πείσει τον υπάλληλο ότι οι πληροφορίες πρόκειται να αντιμετωπιστούν κατά τρόπο τέτοιο ώστε να διατηρηθεί το απόρρητο τους”, λέει ο Byrnes.\nΗ Superior Wood δεν μπόρεσε να προσφέρει αυτή τη διασφάλιση. Η εταιρεία αναγνώρισε ότι δεν διέθετε πολιτική απορρήτου και δεν παρείχε στους υπαλλήλους ειδοποίηση σχετικά με τη συλλογή απορρήτου. Ως εκ τούτου, παραβίασε τις υποχρεώσεις της βάσει του νόμου περί προστασίας της ιδιωτικής ζωής, γεγονός που ήταν ένας μεγάλος λόγος για τον οποίο η επιτροπή εργασίας άλλαξε την αρχική της απόφαση. Ο Byrnes λέει ότι η χρήση της συλλογής βιομετρικών δεδομένων μπορεί να ισχύει σε μια κατάσταση όπου η υγεία και η ασφάλεια αποτελούν καίρια ζητήματα, αλλά ακόμα και τότε τονίζει την αναγκαιότητα παροχής κατάλληλων πολιτικών απορρήτου και διασφάλισης ασφάλειας των δεδομένων των υπαλλήλων.\nΓια να υποστηρίξει την απόφαση απόλυσης, η Superior Wood έπρεπε να αποδείξει ότι τα δακτυλικά αποτυπώματα ήταν απαραίτητα, το οποίο δεν μπόρεσε να κάνει τελικά.\nΠροηγούμενο άρθροΓιατί ένα malware μπορεί να καταστρέψει το marketing της επιχείρησης σας;\nΕπόμενο άρθροΝέα έκθεση Cybersecurity προς τις επιχειρήσεις – ‘Αν έχετε χακαριστεί, είναι δικό σας λάθος’


Τον χαμό του πατέρα του Γιάννη σε ηλικία 65 ετών θρηνεί ο Άγγελος Χαριστέας.\nΔύο Έλληνες στο top10 παικτών που αδικήθηκαν\nΑγγλική ιστοσελίδα παρουσίασε λίστα με 10 παίκτες τους οποίους θεωρεί ότι αδικήθηκαν βάσει ταλέντου ως προς τις ομάδες που (δεν) έπαιξαν, με την Ελλάδα να έχει δύο εκπροσώπους και τον έναν μάλιστα στην κορυφή!\nΘέμα στην UEFA ο Χαριστέας και το γκολ του τελικού\nΤο Euro ξεκινά την Παρασκευή (10/6) στα γήπεδα της Γαλλίας. Η Εθνική δεν θα βρίσκεται εκεί, ωστόσο τα κατορθώματά της πριν από 12 χρόνια μνημονεύονται ακόμη και σήμερα. Η UEFA για παράδειγμα θυμήθηκε την κεφαλιά του Χαριστέα στον τελικό.\nΟ Χαριστέας ευχαρίστησε την εφημερίδα "Equipe"\nΟ Άγγελος Χαριστέας βρέθηκε στην 20άδα με τους κορυφαίους ποδοσφαιριστές που έχουν αγωνιστεί σε τελική φάση Euro, από τη γαλλική εφημερίδα "Equipe" και ο παλαίμαχος φορ έσπευσε να εκφράσει τη χαρά του, λέγοντας "ευχαριστώ" στο γαλλικό έντυπο.\nΤρεις Έλληνες για την καλύτερη 11άδα των Euro\nΤρεις Ελληνες πρώην διεθνείς ποδοσφαιριστές βρίσκονται μεταξύ αυτών που προτείνει η UEFA για την καλύτερη ενδεκάδα της ιστορίας των Euro. Ο Δέλλας στους αμυντικούς, ο Ζαγοράκης στους μέσους και ο Χαριστέας στους επιθετικούς διεκδικούν την ψήφο του ευρωπαϊκού κοινού.\nΟ Άγγελος Χαριστέας σκόραρε και στο τραγούδι\nΟ Άγγελος Χαριστέας ήταν καλεσμένος στην εκπομπή του Σπύρου Παπαδόπουλου και δεν δίστασε να πιάσει το μικρόφωνο και να τραγουδήσει. Ο πρώην διεθνής επιθετικός είχε από το παρελθόν μουσικές... ανησυχίες καθώς είναι γνωστό ότι έπαιζε μπουζούκι από μικρός.\nΤο μήνυμα του Χαριστέα στους ανίσχυρους\nΟ Άγγελος Χαριστέας ήταν ένας από τους επίσημους προσκεκλημένους της UEFA και συμμετείχε στην κλήρωση της τελικής φάσης του Euro 2016, με τον πρώην διεθνή άσο να στέλνει μάλιστα το δικό του μήνυμα προς τους θεωρητικά... ανίσχυρους της διοργάνωσης.\nΚομμωτήρια Χαριστέα, που θα βάζουν... γκολ\nΟ "χρυσός" σκόρερ της Εθνικής Ελλάδας στον τελικό του Euro 2004, Άγγελος Χαριστέας, ανοίγει δική του αλυσίδα αντρικών κομμωτηρίων. Η ονομασία θα είναι "Athletic Barbers" και τα εγκαίνια θα γίνουν στις 7 Δεκεμβρίου στη Λεωφόρο Καραμανλή στη Θεσσαλονίκη.\nΠαρουσιάστηκε στον στρατό ο Χαριστέας!\nΟ 35χρονος, πλέον, Άγγελος Χαριστέας, ο οποίος είχε πάρει αναβολή στη στρατιωτική του θητεία ως κάτοικος εξωτερικού όσα χρόνια αγωνιζόταν, φόρεσε τα χακί και θα υπηρετήσει τη μαμά-πατρίδα.\n"Μετακομίζει" στην Αυστραλία ο Άγγελος Χαριστέας\nΟ Άγγελος Χαριστέας αναμένεται να συνεχίσει την ποδοσφαιρική καριέρα του στην Αυστραλία, καθώς απομένουν μόνο τα τυπικά για την ολοκλήρωση της μετεγγραφής του στη Σίδνεϊ Ολίμπικ.\nΚάτοικος Αυστραλίας ο Χαριστέας\nΣτη Σίδνεϊ Ολίμπικ θα συνεχίσει την καριέρα του ο Άγγελος Χαριστέας, όπως ανακοίνωσε επίσημα ο σύλλογος της Αυστραλίας, ο οποίος στοχεύει στην απόκτηση κι άλλων πρώην διεθνών Ελλήνων ποδοσφαιριστών.\nΚαραμανλής: Κάναμε λάθη, είχαμε αδυναμίες, αλλά το 2015 κρατήσαμε την Ελλάδα στην Ευρώπη\nΜητσοτάκης: Οι πολίτες θα μας ψηφίσουν όχι με την καρδιά αλλά με το μυαλό\nΠρίγκιπας Ουίλιαμ: Θα στήριζα το παιδί μου αν ήταν γκέι\nΣτα 132 χλμ. την ώρα έφθασε το μελτέμι! Ισχυροί άνεμοι και την Πέμπτη\nΕρντογάν: Ο Τραμπ δεν μου έδωσε την εντύπωση ότι θα μας επιβάλει κυρώσεις\nΈνα 12χρονο αγόρι θεωρείται ύποπτο για ομοφοβική επίθεση με μαχαίρι!\nΦυλακές Κορυδαλλού: Τι λένε οι σωφρονιστικοί υπάλληλοι για τα επεισόδια\nΟ παχύσαρκος Σκωτσέζος που δεν έφαγε τίποτα επί 382 ημέρες


Yoox - Έως Και -40% Extra Έκπτωση Έως Και -40% Extra Έκπτωση! - Όλα Τα Deals, Προσφορές, Κουπόνια\nΈως και -40% EXTRA έκπτωση στο Yoox\nFlash Προσφορά από το Yoox\nΤο Yoox κάνει την παρακάτω προσφορά στην ιστοσελίδα του:\nΈως και -40% EXTRA έκπτωση – Έως και -40% EXTRA έκπτωση!\nΠΑΤΗΣΕ ΕΔΩ για να μεταβείς στην ιστοσελίδα του Yoox και να πάρεις την προσφορά!\nΈως και -40% EXTRA έκπτωση Έως και -40% EXTRA έκπτωση! στο Yoox\nFlash Προσφορά από το site Yoox\nΔες νέα Flash Προσφορά που συμφέρει από το site Yoox\nWritten by DealFinder 2018-12-25T13:08:33+00:00\nΤο deal --- Έως και -40% EXTRA έκπτωση Έως και -40% EXTRA έκπτωση! στο Yoox --- έλαβε την παρακάτω αξιολόγηση στο DealFinder\nΔημοσιεύθηκε στην κατηγορία Flash Προσφορές Eshops, Αξεσουάρ, Ένδυση με ετικέτες flash προσφορές, Yoox.\nΠροσφορά HEI POA! στο SENSE\nΡοζάρια, -10%! στο Kostis Jewellery\nΒρισκεστε εδω: Αρχικη » Κουπόνια Προσφορές » Flash Προσφορές Eshops » Αξεσουάρ » Ένδυση » Έως και -40% EXTRA έκπτωση στο Yoox


ΚΤΙΡΙΑ και ΔΡΟΜΟΙ: Οδός Αθηνάς\nΔημήτρης Παπαδήμος. Οδός Αθηνάς. Η Βαρβάκειος δημοτική αγορά.© ΦΑ ΕΛΙΑ/ΜΙΕΤ, DP25.11.16\nΜεγάλη Δευτέρα σήμερα, επιβάλλεται μία βόλτα στην οδό Αθηνάς, εκεί όπου βρίσκεται η "κοιλιά της Αθήνας": η κεντρική δημοτική αγορά τροφίμων, η Βαρβάκειος. Υποψήφιοι αγοραστές ή απλά περίεργοι και τουρίστες πηγαίνουν αυτές τις μέρες στη Βαρβάκειο να δούνε πού κυμαίνονται οι τιμές στο χρηματιστήριο των αμνοεριφίων.\nΑς κάνουμε εδώ μία παρένθεση για να θυμίσουμε ότι ο Εμίλ Ζολά ήταν εκείνος που έδωσε το 1873 την τόσο παραστατική περιγραφή "κοιλιά του Παρισιού" (Le ventre de Paris) για την κεντρική αγορά τροφίμων του Παρισιού, τις περίφημες Αλ (Halles). Εκατό σχεδόν χρόνια αργότερα, αποφασίσθηκε η απομάκρυνση της αγοράς από το κέντρο της πόλης για λόγους υγιεινής και αισθητικής και η μεταφορά της στα προάστια. Η γιγαντιαία επιχείρηση της μεταφοράς ολοκληρώθηκε την άνοιξη του 1969. Τότε άνοιξε η νέα αγορά στο Ρανζίς (Rungis), 17 χιλιόμετρα έξω από το Παρίσι, στην οποία όμως μόνο οι επαγγελματίες της διατροφής έχουν πρόσβαση. Τέλος το "χάζι" για τους παριζιάνους βολταδόρους.\nΤην ίδια περίπου εποχή, τέλη δεκαετίας του 1960, ο Δημήτρης Παπαδήμος φωτογράφησε την οδό Αθηνάς με πρόθεση την αποτύπωση των νεοκλασικών κτιρίων της. Δεν παρέλειψε την "κοιλιά της Αθήνας" και τα αμνοερίφια εκτεθειμένα σε ευθυγραμμισμένη παράταξη. Ας τον ακολουθήσουμε στη βόλτα του στην οδό Αθηνάς.\nΔημήτρης Παπαδήμος. Οδός Αθηνάς, συμβολή με την οδό Ευριπίδου: το κατάστημα της ποτοποιίας Γεωργίου Φινόπουλου. © ΦΑ ΕΛΙΑ/ΜΙΕΤ, DP25.11.03\nΔημήτρης Παπαδήμος. Οδός Αθηνάς 12 . Το ξενοδοχείο Άγιος Γεώργιος και εμπορικά καταστήματα. © ΦΑ ΕΛΙΑ/ΜΙΕΤ, DP25.11.01\nΔημήτρης Παπαδήμος. Οδός Αθηνάς 16. Το εμπορικό κατάστημα Ρομπότη, η βιοτεχνία ιματισμού Ξυράφη και η αποθήκη υποδημάτων Θεοδοσίου. © ΦΑ ΕΛΙΑ/ΜΙΕΤ, DP25.11.04\nΔημήτρης Παπαδήμος. Οδός Αθηνάς 38: το κατάστημα τροφίμων Ροδόπουλου και η Ελληνική Υποδηματοποιία των υιών Μπαρμπαλιά.© ΦΑ ΕΛΙΑ/ΜΙΕΤ, DP25.11.08\nΔημήτρης Παπαδήμος. Οδός Αθηνάς 18 στη συμβολή της με την οδό Χρυσοσπηλιωτίσσης. Η αποθήκη ετοίμων ενδυμάτων του Αριστ. Μιχόπουλου, ωρολογοποιείον "Το Ασυναγωνιστόν" του Μαν. Ζουριδάκη και το κατάστημα οικιακών ειδών του Γεωργίου Μαλτέζου. © ΦΑ ΕΛΙΑ/ΜΙΕΤ, DP25.11.09\nΔημήτρης Παπαδήμος. Οδός Αθηνάς. Κατάστημα ξηρών καρπών, κατάστημα σιδηρικών Παπαθανασίου, πρατήριο του εργοστασίου υποκαμίσων "Αστόρια" του Μεταλλόπουλου και κατάστημα ετοίμων ενδυμάτων Πρωτοπαπά.© ΦΑ ΕΛΙΑ/ΜΙΕΤ, DP25.11.10\nΔημήτρης Παπαδήμος. Οδός Αθηνάς 32-34. Τα καταστήματα υποδημάτων Μουρούτη (34) και Περικλή Φραγκούλη (32), ηλεκτροκίνητο τορνευτήριο Δ. Τζίτζη, καταστήμα κορνιζών/καθρεπτών Τσιάτα και ηλεκτρικών συσκευών (;) Μακρή.© ΦΑ ΕΛΙΑ/ΜΙΕΤ, DP25.11.11\nΔημήτρης Παπαδήμος. Εμπορικά καταστήματα στην οδό Αθηνάς 51, συμβολή με την οδό Ευριπίδου: αποθήκη σιγαρέττων και ειδών περιπτέρου των αδελφών Ε. Κομματά, έτοιμα ενδύματα Γεωργίου Ταλούμη, υποδήματα Γεωργίου. Κατάστημα σιδηρικών των αδελφών Δημητριάδου και Π. Ζάχου.© ΦΑ ΕΛΙΑ/ΜΙΕΤ, DP25.11.12\nΔημήτρης Παπαδήμος. Εμπορικά καταστήματα στην οδό Αθηνάς: είδη σπορ Αριστ. Τσολιά, ζαχαρώδη είδη Νίκου Τονιέτη, σιδηρικά-εργαλεία Δ. Κωνσταντόπουλου και το εστιατόριο "Μεγάλη Ταβέρνα" του Λουκά Ζάρρου. © ΦΑ ΕΛΙΑ/ΜΙΕΤ, DP25.11.15\nΔημήτρης Παπαδήμος. Οδός Αθηνάς και Ευριπίδου: αποθήκη σιγαρέττων και ειδών περιπτέρου των αδελφών Ε. Κομματά, έτοιμα ενδύματα Γεωργίου Ταλούμη, υποδήματα Γεωργίου. Κατάστημα σιδηρικών των αδελφών Δημητριάδου και Π. Ζάχου, είδη σπορ Αριστ. Τσολιά, ζαχαρώδη είδη Νίκου Τονιέτη, σιδηρικά-εργαλεία Δ. Κωνσταντόπουλου και το εστιατόριο "Μεγάλη Ταβέρνα" του Λουκά Ζάρρου. © ΦΑ ΕΛΙΑ/ΜΙΕΤ, DP25.11.16\nΔημήτρης Παπαδήμος. Οδός Αθηνάς 4. Το ξενοδοχείο Μενελάϊον και τα εμπορικά καταστήματα Ρέππα, Ντάβου, Γεωργίου.© ΦΑ ΕΛΙΑ/ΜΙΕΤ, DP25.11.16\nΔημήτρης Παπαδήμος. Οδός Αθηνάς. Η Βαρβάκειος αγορά.© ΦΑ ΕΛΙΑ/ΜΙΕΤ, DP25.11.14\nΔημήτρης Παπαδήμος. Οδός Αθηνάς. Η Βαρβάκειος αγορά.© ΦΑ ΕΛΙΑ/ΜΙΕΤ, DP25.11.18\nΔημήτρης Παπαδήμος. Οδός Αθηνάς. Αμνοερίφια στη Βαρβάκειο αγορά.© ΦΑ ΕΛΙΑ/ΜΙΕΤ, DP37.04.05\nΣημ. Τεκμηρίωση εικόνων: Ματθίλδη Πυρλή\nΑναρτήθηκε από vivi hatzigeorgiou στις 2:26 π.μ.\nΕτικέτες Βαρβάκειος, Οδός Αθηνάς


Home » Επικοινωνία » Τηλέφωνα του Δήμου » Μάρτιος2021\nΩς «μία ευκαιρία που γεννήθηκε μέσα από την κρίση» χαρακτήρισε το Ταμείο Ανάκαμψης ο δήμαρχος Φαρσάλων κ. Μάκης Εσκίογλου, μιλώντας στη διαδικτυακή εκδήλωση που διοργάνωσε το ΚΙΝΑΛ στη Θεσσαλία τη Δευτέρα, με τη συμμετοχή της κ. Φώφης Γεννηματά, ακαδημαϊκών, αυτοδιοικητικών και εκπροσώπων παραγωγικών φορέων.\nΣτην τοποθέτησή του αναλυτικά ο κ. Εσκίογλου τόνισε τα εξής: «Θέλω κατ' αρχάς να ευχαριστήσω την πρόεδρο του Κινήματος Αλλαγής κυρία Φώφη Γεννηματά για την πρόσκληση και την πρωτοβουλία. Είναι ιδιαίτερα σημαντικό σήμερα, υπό αυτές τις συνθήκες που βρισκόμαστε, να συζητάμε και να σχεδιάζουμε την επόμενη ημέρα μετά την πανδημία.\nΩς δήμος Φαρσάλων βιώνουμε κι εμείς τις επιπτώσεις αυτής της πρωτόγνωρης συνθήκης για όλο τον πλανήτη, τόσο στην υγεία, όσο και στην οικονομία. Θα σας θυμίσω όμως ότι στην περιοχή μας δυστυχώς τους τελευταίους μήνες αντιμετωπίσαμε και μία παράλληλη κρίση, με τις καταστροφές που προκάλεσαν τα ακραία καιρικά φαινόμενα.\nΚαταλαβαίνετε λοιπόν ότι ο αγώνας που δίνουμε είναι πολυμέτωπος και έχουμε ένα λόγο παραπάνω να χρειαζόμαστε τη συνδρομή της πολιτείας σ' αυτή την προσπάθεια.\nΈτσι, πιστεύω πως πρέπει να δούμε το ταμείο ανάκαμψης ως μία ευκαιρία που γεννήθηκε μέσα από μία κρίση. Ως μία ευκαιρία να δημιουργήσουμε στον τόπο μας και να δώσουμε την ώθηση που χρειάζεται η οικονομία.\nΑπαραίτητη προϋπόθεση όμως είναι η σωστή χρήση των πόρων του ταμείου. Αυτό κατά την άποψή μου θα είναι το «κλειδί» για να βοηθηθούν οι περιοχές μας, να ανακουφιστούν και να ξεπεράσουν την κρίση.\nΟι πόροι του ταμείου μπορούν πραγματικά να αφήσουν σημαντικό αποτύπωμα στην αυτοδιοίκηση και τις τοπικές κοινωνίες. Σε ότι αφορά τα Φάρσαλα, θεωρούμε πως υπάρχουν πολλά να γίνουν στις οδικές υποδομές, στις διασυνδέσεις με τη Λάρισα, τον Ε65 και τους άλλους όμορους νομούς. Μπορούν επίσης να αξιοποιηθούν πόροι στο πλαίσιο της αειφορίας του αγροτικού τομέα, που είναι η ναυαρχίδα στην τοπική μας οικονομία. Θα μου επιτρέψετε εδώ να ευχαριστήσω προσωπικά τον περιφερειάρχη κ. Κώστα Αγοραστό για τις προσπάθειες που καταβάλει για σημαντικά έργα, όπως ο ίδιος ανέφερε νωρίτερα για το δρόμο Λάρισας – Φαρσάλων και για το φράγμα στο «Παλαιοδερλί».\nΕπαναλαμβάνω με συνετή χρήση των πόρων, με καλό σχεδιασμό και με συνεργασία σε όλα τα επίπεδα, με την περιφέρεια, με την κυβέρνηση, τα κόμματα, με τους άλλους επιστημονικούς φορείς. Σ' αυτό τον αγώνα δεν περισσεύει κανείς για να βγούμε όρθιοι την επόμενη ημέρα μετά την πανδημία.»\nΠρόσκληση για τακτική συνεδρίαση της Επι…\nΘΕΜΑ: Πρόσκληση για τακτική συνεδρίαση. Καλείστε σε τακτική συνεδρίασ...


Η Εφορεία Παλαιοανθρωπολογίας – Σπηλαιολογίας του ΥΠ.ΠΟ.Α. που εδρεύει στην Αθήνα και διατηρεί γραφείο στη Θεσσαλονίκη, ανακοινώνει ότι θα προσλάβει με σύμβαση εργασίας ιδιωτικού δικαίου ορισμένου χρόνου διάρκειας 7 (εφτά) μηνών και όχι πέραν της 31/12/2017, σύμφωνα με τις διατάξεις του άρθρου 21 του Ν. 2190/94, όπως ισχύει, για την κάλυψη εποχικών ή παροδικών αναγκών φύλαξης του Σπηλαίου και Μουσείου Πετραλώνων Χαλκιδικής,\nΑ. Υποβολή Δικαιολογητικών\nΟι υποψήφιοι πρέπει να έχουν ηλικία από 18 ως 65 ετών και πρέπει, μαζί με την αίτησή τους, να υποβάλλουν τα απαιτούμενα δικαιολογητικά που αναγράφονται στην ανακοίνωση, καθώς και στο συνημμένο «Παράρτημα Ανακοινώσεων Συμβάσεων Εργασίας Ορισμένου Χρόνου (ΣΟΧ)» Β.\nΕφορεία Παλαιοανθρωπολογίας – Σπηλαιολογίας, Ναυαρίνου 28, ΤΚ 55131 Καλαμαριά, απευθύνοντάς την στη Γραμματεία υπόψη κ. Δήμητρας Μεντεκίδου (τηλ. επικοινωνίας: 2310410185).\nΗ προθεσμία υποβολής των αιτήσεων είναι δέκα (10) ημέρες (υπολογιζόμενες ημερολογιακά) και αρχίζει από την επόμενη ημέρα της τελευταίας δημοσίευσης της παρούσας στον Τύπο ή της ανάρτησής της στα καταστήματα της υπηρεσίας μας, εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Σημείωση: Ολόκληρη η ανακοίνωση είναι αναρτημένη στα γραφεία της Εφορείας Παλαιοανθρωπολογίας -Σπηλαιολογίας, στο Σπήλαιο Πετραλώνων και στο χώρο των ανακοινώσεων του δημοτικού καταστήματος του δήμου Νέας Προποντίδας Χαλκιδικής.\nhttp://www.psaxnodouleia.gr/10-%ce%b8%ce%ad%cf%83%ce%b5%ce%b9%cf%82-%ce%b5%cf%81%ce%b3%ce%b1%cf%83%ce%af%ce%b1%cf%82-%cf%83%cf%84%ce%bf-%cf%83%cf%80%ce%ae%ce%bb%ce%b1%ce%b9%ce%bf-%ce%ba%ce%b1%ce%b9-%ce%bc%ce%bf%cf%85%cf%83%ce%b5/ 2017-03-22T14:59:58+03:00 psaxnodouleiaΔημόσιος τομέαςΕποχιακής απασχόλησης,Θέσεις Εργασίας,Προσλήψεις\nΗ Εφορεία Παλαιοανθρωπολογίας - Σπηλαιολογίας του ΥΠ.ΠΟ.Α. που εδρεύει στην Αθήνα και διατηρεί γραφείο στη Θεσσαλονίκη, ανακοινώνει ότι θα προσλάβει με σύμβαση εργασίας ιδιωτικού δικαίου ορισμένου χρόνου διάρκειας 7 (εφτά) μηνών και όχι πέραν της 31/12/2017, σύμφωνα με τις διατάξεις του άρθρου 21 του Ν. 2190/94, όπως ισχύει, για...\n«Next Post 40 προσλήψεις στο Βυζαντινό και Χριστιανικό Μουσείο Αθηνών\nΠροσλήψεις 20 ατόμων στο Αγρινίο Previous Post»


Ερώτηση στο Γαβρόγλου για τους αναπληρωτές εκπαιδευτικούς - Limnos X Press\nΟ βουλευτής του νομού Σταύρος Τάσσος ανάμεσα στους 8 που έθεσαν την ερώτηση\nΤο θέμα της μονιμοποίησης των δεκάδων χιλιάδων αναπληρωτών εκπαιδευτικών αποτέλεσε αντικείμενο ερώτησης προς τον Υπουργό Παιδείας Κώστα Γαβρόγλου. Την ερώτηση απεύθυναν 8 βουλευτές του ΚΚΕ, ανάμεσα τους και ο βουλευτής του νομού Λέσβου Σταύρος Τάσσος.\nΘυμίζουμε πως πρόσφατα ο Σύλλογος Εκπαιδευτικών Λήμνου κατήγγειλε δημόσια τις συνεχιζόμενες ελλείψεις στα σχολεία της Λήμνου και τα σοβαρά προβλήματα που αντιμετωπίζει η Ειδική Αγωγή.\nΟι συμβασιούχοι εκπαιδευτικοί κάθε χρόνο γυρίζουν όλη την Ελλάδα, αγωνιώντας κάθε φορά για το εάν και που θα προσληφθούν. Πολλές φορές δεν τα βγάζουν πέρα με τα 840 ευρώ, δεν έχουν δικαίωμα να αρρωστήσουν, δεν έχουν δικαίωμα στη μητρότητα, αρκετοί δεν δικαιούνται ούτε το ταμείο ανεργίας κατά τους καλοκαιρινούς μήνες.\nΠολλαπλασιάζονται φαινόμενα, ειδικά σε νησιωτικές περιοχές, αναπληρωτές να μην βρίσκουν ούτε καν σπίτι να νοικιάσουν για λίγους μήνες εξαιτίας της τουριστικής κίνησης αλλά και των πανάκριβων ενοικίων. Νέες κοπέλες που είναι έγκυες ή μωρομάνες αναγκάζονται να αποχωριστούν τα παιδιά τους, να χωρίσουν την οικογένειά τους στα δύο ή να επιλέξουν το δρόμο της παραίτησης και της άδειας άνευ αποδοχών εξαιτίας του απαράδεκτου καθεστώτος με τις άδειες μητρότητας.\nΟι 10.000 υποτιθέμενοι διορισμοί της κυβέρνησης κ. Σαμαρά έγιναν 20.000 υποτιθέμενοι διορισμοί του κ. Φίλη, και τώρα 10.000 του κ. Γαβρόγλου. Οι 4.500 μόνιμοι διορισμοί που έχει εξαγγείλει τελευταία η κυβέρνηση δεν αποτελούν παρά ψίχουλα μπροστά στις πραγματικές ανάγκες της Ειδικής Αγωγής. Τα ειδικά σχολεία και οι δομές της Ειδικής Αγωγής λειτουργούν σχεδόν αποκλειστικά με αναπληρωτές, με αποτέλεσμα οι πραγματικές ανάγκες να μην καλύπτονται ούτε στο ελάχιστο με αυτό τον αριθμό διορισμών.\nΓιάννης Δελής, Γιάννης Γκιόκας, Νίκος Καραθανασόπουλος, Γιώργος Λαμπρούλης, Διαμάντω Μανωλάκου, Νίκος Μωραΐτης, Μανώλης Συντυχάκης, Σταύρος Τάσσος\nΑναπληρωτέςεκπαίδευσηΛήμνος ΚύριοΥπουργείο Παιδείας


Η... ακτινογραφία της Alfa Romeo Stelvio QV | Topspeed\n· 11/12/2017 ·11 λεπτά ανάγνωση\nΔεν είναι ιστορικό μόνο επειδή είναι το πρώτο SUV της Alfa Romeo. Είναι και εμβληματικό επειδή είναι και το πρώτο SUV που φορά το θρυλικό τετράφυλλο τριφύλλι. Έχοντας ήδη κερδίσει τον άτυπο τίτλο του “ταχύτερου SUV σε πίστα”, με νέο ρεκόρ στην κατηγορία στο εμβληματικό Nürburgring με χρόνο 7 λεπτά και 51,7 δευτερόλεπτα, η Stelvio QV είναι τουλάχιστον… ενδιαφέρουσα. Με αφορμή τη διεθνή της επίσημη παρουσίαση, ας ανακαλύψουμε τις λεπτομέρειες που τη βάζουν στο πάνθεον των μοντέλων της Alfa Romeo.\nΟι επιδόσεις του είναι εξαιρετικές: επιτάχυνση 0-100 km/h σε μόλις 3,8 δευτερόλεπτα και κορυφαία τελική ταχύτητα στην κατηγορία (283 km/h). Το σπορ SUV της Alfa Romeo ξεχωρίζει επίσης σε επίπεδο εκπομπών ρύπων και κατανάλωσης καυσίμου, χάρη στο ηλεκτρονικά ελεγχόμενο σύστημα απενεργοποίησης κυλίνδρων και στη λειτουργία “sailing”, που διατίθεται στη ρύθμιση Advanced Efficiency.\nΓια πρώτη φορά, ο βενζινοκινητήρας 2,9 λίτρων V6 Bi-Turbo 510 HP συνδυάζεται με το πρωτοποριακό σύστημα τετρακίνησης Q4 και εγγυάται ασυναγώνιστες επιδόσεις, πρόσφυση, οδηγική απόλαυση και ασφάλεια σε όλες τις συνθήκες. Επιπλέον, η Stelvio Quadrifoglio είναι εξοπλισμένη με την αποκλειστική μονάδα AlfaTM Chassis Domain Control, ενώ είναι το μοναδικό SUV στην κατηγορία του που διαθέτει το διαφορικό AlfaTM Active Torque Vectoring στον βασικό εξοπλισμό. Επίσης, στον βασικό εξοπλισμό περιλαμβάνεται και η καινοτόμος AlfaTM Active Suspension, το σύστημα που συνεχώς ελέγχει ενεργά τα αμορτισέρ. Επιπλέον, η Stelvio Quadrifoglio προσφέρει αψεγάδιαστη άνεση χάρη στη διάταξη της ανάρτησής της, μέσω της αποκλειστικής τεχνολογίας AlfaLinkTM. Η συγκεκριμένη τεχνολογία αποτελείται από διπλά ψαλίδια και άξονα “ημι-εικονικής διεύθυνσης” (semi-virtual steering axis) εμπρός και σύστημα τεσσάρων και μισού συνδέσμων πίσω.\nΗ ίδια σπορ έμπνευση, με το γνωστό “άγγιγμα” της κλασικής ιταλικής κομψότητας, διακατέχει και το εσωτερικό του αυτοκινήτου, όπου έχουν χρησιμοποιηθεί κορυφαία υλικά: ανθρακόνημα, δέρμα και Alcantara. Επιπλέον, στο κέντρο του ταμπλό δεσπόζει το νέο σύστημα Infotainment Alfa Connect 3D NAV 8,8″.\n(Μέγιστη ισχύς 510 HP στις 6.500 σ.α.λ. και μέγιστη ροπή 600 Nm από τις 2.500 έως τις 5.000 σ.α.λ.\nΕξοπλισμένο στη βασική έκδοση με αλουμινένια paddles ενσωματωμένα στο τιμόνι)\nΜε επιρροές από τις τεχνολογίες και την τεχνογνωσία της Ferrari, ο κινητήρας που είναι τοποθετημένος στη Stelvio Quadrifoglio είναι ο αλουμινένιος βενζινοκινητήρας 2.9 λίτρων V6 Bi-Turbo.\nΑπό αλουμίνιο – για να μειώσει το συνολικό βάρος του αυτοκινήτου, ειδικά στον μπροστινό άξονα – ο εκρηκτικός βενζινοκινητήρας 2,9 λίτρων BiTurbo παρέχει μέγιστη ισχύ 510 HP στις 6.500 σ.α.λ. και μέγιστη ροπή 600 Nm από 2.500 σε 5.000 σ.α.λ. Επιπλέον, συνδυάζεται αρμονικά με το ειδικά ρυθμισμένο αυτόματο κιβώτιο ταχυτήτων 8-σχέσεων.\nΑνάλογα με τον τρόπο λειτουργίας στο AlfaTM DNA Pro, το αυτόματο κιβώτιο βελτιστοποιεί την οδήγηση εντός και εκτός πόλης, καθώς και τον χειρισμό σε όλες τις συνθήκες κίνησης. Το σπορ SUV Alfa Romeo είναι επίσης εξαιρετικά αποδοτικό ως προς τις εκπομπές ρύπων και την κατανάλωση καυσίμου, καθώς διαθέτει ελεγχόμενο σύστημα απενεργοποίησης κυλίνδρων και τη λειτουργία “sailing”, διαθέσιμη στη ρύθμιση Advanced Efficiency.\n(Συνδυασμός με τον βενζινοκινητήρα V6 Bi-Turbo 2,9 λίτρων για πρώτη φορά.\nΣτο όριο, το σύστημα Q4 μεταφέρει μέχρι και το 50% της ροπής στον εμπρόσθιο άξονα)\nΕιδικότερα το σύστημα Q4 αξιολογεί συνεχώς διάφορες παραμέτρους ώστε να επιτύχει τη βέλτιστη κατανομή ροπής μεταξύ των δυο αξόνων, ανάλογα με τη χρήση του αυτοκινήτου και τη διαθέσιμη πρόσφυση του οδοστρώματος. Αυτή η τεχνολογία μπορεί να προβλέψει την απουσία πρόσφυσης στηριζόμενη σε πληροφορίες που προκύπτουν από τους εγκάρσιους και διαμήκεις αισθητήρες επιτάχυνσης, τη γωνία στροφής του τιμονιού αλλά και τους αισθητήρες “μεταφοράς βάρους” του αυτοκινήτου. Σε κανονικές συνθήκες η Stelvio Quadrifoglio με το σύστημα Q4 συμπεριφέρεται ως πισωκίνητο όχημα: 100% της ροπής μεταφέρεται στον πίσω άξονα. Όταν κάποιος τροχός φτάσει στο όριο της ολίσθησης το σύστημα μεταφέρει άμεσα μέχρι και το 50% της διαθέσιμης ροπής στον εμπρός άξονα χάρη στο ενεργό σύστημα μεταφοράς. Για την επίτευξη της μέγιστης ταχύτητας αντίδρασης στην ανακατανομή της ροπής το σύστημα ανιχνεύει διαφορές στην ταχύτητα περιστροφής ανάμεσα στους δυο άξονες, με αποτέλεσμα έναν – κορυφαίο για την κατηγορία – έλεγχο σε πρόσφυση και αλλαγή κατεύθυνσης.\n(AlfaTM Chassis Domain Control (CDC) and AlfaTM Active Torque Vectoring.\nΕνσωματωμένο σύστημα φρένων (IBS) με κεραμικά δισκόφρενα)\nAlfaTM Chassis Domain Control (CDC) και AlfaTM Active Torque Vectoring\nΤο CDC είναι ο “εγκέφαλος” της Stelvio Quadrifoglio και συντονίζει όλα τα ηλεκτρονικά συστήματα του αυτοκινήτου (όπως το AlfaTM DNA Pro selector, το σύστημα τετρακίνησης Q4 all-wheel drive, το σύστημα AlfaTM Active Torque Vectoring system, το σύστημα ανάρτησης AlfaTM Active Suspension και το ESC) επιτυγχάνοντας έτσι καλύτερες επιδόσεις και μέγιστη οδηγική απόλαυση. Η τεχνολογία Torque Vectoring βελτιστοποιεί την οδική συμπεριφορά και τονίζει τον σπορ χαρακτήρα του μοντέλου. Η συγκεκριμένη τεχνολογία βελτιώνει την πρόσφυση κατά τη διάρκεια της επιτάχυνσης, μειώνοντας την υποστροφή ή την υπερστροφή. Έτσι, ο οδηγός της Stelvio Quadrifoglio μπορεί να απολαμβάνει την οδήγηση με ταυτόχρονα υψηλά επίπεδα ασφαλείας, χωρίς περιττές παρεμβάσεις από το σύστημα ελέγχου ευστάθειας.\nAlfa DNATM Pro με λειτουργία Race\nΗ Stelvio Quadrifoglio επιπλέον περιέχει το Alfa DNA Pro selector, το οποίο τροποποιεί τη δυναμική συμπεριφορά του αυτοκινήτου ανάλογα με την επιλογή του οδηγού: Dynamic, Natural, Advanced Efficiency (λειτουργία εξοικονόμησης ενέργειας) και Race (ιδανική για κορυφαίες επιδόσεις).\nΗ εμπρός ανάρτηση του συστήματος AlfaLinkTM αποτελείται από διπλά ψαλίδια και άξονα “ημι-εικονικής διεύθυνσης” (semi-virtual steering axis), ο οποίος βελτιστοποιεί την απόσβεση της ανάρτησης, καθώς και την ακρίβεια του συστήματος διεύθυνσης. Στην πίσω ανάρτηση, χρησιμοποιείται ένα σύστημα τεσσάρων και μισού συνδέσμων, μία ακόμα πατέντα της μάρκας, προσφέροντας σε κάθε περίπτωση οδηγική απόλαυση και απαράμιλλη άνεση.\nΤο Ολοκληρωμένο Σύστημα Πέδησης (Integrated Brake System – IBS) της Alfa Romeο που έκανε το ντεμπούτο του στην Giulia, δίνει το παρόν και στη Stelvio Quadrifoglio. Το καινοτόμο ηλεκτρομηχανικό σύστημα επιτρέπει τη συνεργασία ανάμεσα στο σύστημα ευστάθειας και το παραδοσιακό σέρβο εξασφαλίζοντας άμεση απόκριση των φρένων και επομένως, πολύ μικρές αποστάσεις ακινητοποίησης κατά το φρενάρισμα.\nΚατανομή βάρους και αναλογία ισχύος προς βάρος\n(Η καλύτερη στην κατηγορία αναλογία βάρους/ισχύος (3,6 kg/HP) και η μεγαλύτερη πυκνότητα ισχύος -176 HP/L-)\nΑξίζει να σημειωθεί ότι το μειωμένο βάρος δεν επηρεάζει σε καμία περίπτωση την κορυφαία στρεπτική ακαμψία του αυτοκινήτου, που εξασφαλίζει αντοχή, χαμηλά επίπεδα θορύβου και κορυφαία οδική συμπεριφορά ακόμα και υπό οριακές συνθήκες. Οι δε συνολικές διαστάσεις δεν είναι ιδιαίτερα μεγάλες: μήκος 470 εκ., ύψος 168 εκ. και πλάτος 216 εκ.\nΣήμερα, το σήμα Quadrifoglio στη Giulia και τη Stelvio, “πιστοποιεί” τον σπορ και εξελιγμένο τεχνολογικά χαρακτήρα.\nΗ πρώτη Alfa Romeo που έφερε το σήμα Quadrifoglio ήταν μια “RL” που οδήγησε ο Ugo Sivocci όταν κέρδισε τον αγώνα Targa Florio το 1923, η πρώτη από τις συνολικά 10 νίκες της μάρκας στον συγκεκριμένο δημοφιλή αγώνα. Το ίδιο σύμβολο τύχης εμφανίστηκε και στην “P2” του Brilli Peri όταν κατέκτησε την κορυφή στον πρώτο “Παγκόσμιο Αγώνα Motor Racing” στη Monza το 1925, όπου η Alfa Romeo κέρδισε τον πρώτο από τους πέντε Παγκόσμιους Τίτλους. Στα τέλη του ’20 το σήμα Quadrifoglio χρησιμοποιήθηκε για να ξεχωρίζουν στην πίστα τα αυτοκίνητα της Alfa Romeo από εκείνα της “Scuderia Ferrari”.\nΤο 1950 και 1951, οι Giuseppe “Nino” Farina και Juan Manuel Fangio οδήγησαν τις διάσημες “Alfettas”, 158 και 159 στην κορυφή των δύο πρώτων αγώνων του Παγκόσμιου Πρωταθλήματος της Formula 1. Έπειτα, τη δεκαετία του ‘60, το Quadrifoglio εμφανίστηκε στην “αγωνιστική” έκδοση της “Giulia”, στην “TI Super”, και στη συνέχεια για πολλές δεκαετίες και σε συνεργασία με την Autodelta τοποθετήθηκε από την “GTA” μέχρι την “33”, όπου ξεχωρίζουν δύο νίκες σε Παγκόσμια Πρωταθλήματα (1975 – 33 TT 12 και 1977 – 33 SC 12). Η αγωνιστική καριέρα της Alfa Romeo συνεχίστηκε τη δεκαετία του ‘80, όταν μετά την επιστροφή της στη F1 το 1980, σημείωσε πολλές επιτυχίες στους αγώνες touring (“GTV 6 2.5”), τον θρίαμβο στο “DTM” με την “155 V6 Ti” το 1993, καθώς και μια σειρά κατακτήσεων της “156 Superturismo” (1998-2004).\nΕπιπλέον, διάφορα αυτοκίνητα παραγωγής της Alfa Romeo έχουν φέρει με περηφάνεια το σήμα Quadrifoglio, το οποίο χρησιμοποιούνταν σε μοντέλα των δεκαετιών μεταξύ ‘60 και ’80 με εξαιρετικά υψηλές επιδόσεις. Σε μερικά από αυτά, το σύμβολο βρισκόταν πάνω στο αμάξωμα, ακόμα και αν δεν εμφανιζόταν στο όνομά τους – όπως στη “Giulia Sprint GT Veloce” ή τη “1750 GT Veloce”. Άλλα, από τη δεκαετία του ’80 και μετά, το Quadrifoglio περιλαμβανόταν στο επίσημο όνομά τους, όπως σε μερικές εκδόσεις της “33 Quadrifoglio Verde” ή της “164 Quadrifoglio Verde”.\nΠρόσφατα, το σύμβολο Quadrifoglio επέστρεψε στην επικαιρότητα με το λανσάρισμα της Mito (2008) και της Giulietta (2010), καθώς και το 2014, με την παρουσίαση των νέων Mito και Giulietta. Σήμερα, και οι δύο στυλοβάτες της νέας γενιάς Alfa Romeo, Giulia και Stelvio, φέρουν το θρυλικό σήμα Quadrifoglio, το οποίο “πιστοποίει” την εκπληκτική ποιότητα σε επίπεδο κορυφαίων επιδόσεων, οδικής συμπεριφοράς, αναλογίας βάρους/ισχύος, ειδικών εξωτερικών και εσωτερικών χαρακτηριστικών στοιχείων, εξελιγμένων κινητήρων και γνήσιου Alfa Romeo ήχου.\nalfa romeoAlfa Romeo StelvioQuadrifoglio Verdezblog\nΒρώμικές κόντρες με τα χρονόμετρα


Στο μπάσκετ, το ενδιαφέρον μονοπωλούν τα ΝΒΑ Playoffs, τα οποία μπαίνουν στο δεύτερο γύρο και μεταδίδονται ζωντανά και αποκλειστικά μέσα από το COSMOTE SPORT 4HD. Από τις ευρωπαϊκές αναμετρήσεις, παρακολουθούμε τον αγώνα της TBF Basketball Super League, Ουσάκ- Φενέρμπαχτσε (Σάββατο 28/4, 17.00, COSMOTE SPORT 8HD), αλλά και τα δύο παιχνίδια από την ACB Liga Endesa, Μπασκόνια-Μούρθια (Κυριακή 29/4, 13.30, COSMOTE SPORT 8HD) και Εστουντιάντες-Ρεάλ Μαδρίτης (Κυριακή 29/4, 19.30, COSMOTE SPORT 8HD).\nΑνάμεσα στις πρεμιέρες του Village Cinema HD ξεχωρίζει την Παρασκευή 20/4 στις 21.00, η δραματική ταινία Πατέρας και Κόρη (Fathers and Daughters), με τον Ράσελ Κρόου και την Αμάντα Σάιφριντ.\nΜέσα από την υπηρεσία COSMOTE CINEMA ON DEMAND, οι συνδρομητές έχουν στη διάθεσή τους το blockbuster Jumanji: Καλωσήρθατε στη Ζούγκλα (Jumanji: Welcome to the Jungle) με τους Ντουέιν Τζόνσον και Κέβιν Χαρτ.\nΠροηγούμενο άρθροWind Vision: Η συνδρομητική τηλεόραση της Wind Ελλάς\nΕπόμενο άρθροΣύντομη παρουσίαση του νέου Gmail\nΣτην COSMOTE TV οι μάχες της Εθνικής Ελλάδας στο UEFA Nations...


Σκορδαλιά με πατάτα, η αυθεντική και αξεπέραστη! | Συνταγες μαγειρικής\nΔημοσίευση: eleni - Ημ/νία: Παρ, 11/17/2017 - 14:10\n150 γρ. πατάτες βρασμένες\nΗ σκορδαλιά είναι πολύ γνωστό ορεκτικό στην Ελλάδα. Είναι συνδυασμένη στο μυαλό μας με την 25η Μαρτίου όπου ο περισσότερος κόσμος την καταναλώνει μαζί με μπακαλιάρο. Είναι όμως πολύ εύκολη στην παρασκευή της, και μπορείτε να την φτιάξετε με πάρα πολλoύς συνδυασμούς και σε καθημερινά τραπέζια. Τη σκορδαλιά μπορείτε να τη φτιάξετε με ψωμί αλλά και με πατάτα. Για την συγκεκριμένη συνταγή επιλέξαμε να βάλουμε πατάτα. Εναλλακτικά αν δεν θέλετε να βάλετε πατάτες, μπορείτε να τις αντικαταστήσετε με μουσκεμένη ψίχα ψωμιού!\nΓια να φτιάξουμε τη σκορδαλιά με πατάτα, ακολουθούμε την παρακάτω διαδικασία.\nΚαθαρίζουμε το σκόρδο και το λιώνουμε.\nΠροσθέτουμε τις πατάτες και πολτοποιούμε το μίγμα μας.\nΠροσθέτουμε 1 με 2 κουταλάκια του γλυκού ξύδι και συνεχίζουμε ρίχνοντας λίγο λίγο το ελαιόλαδο.\nΠροσοχή, δεν σταματάμε το χτύπημα μέχρι να βάλουμε όλο το ελαιόλαδο!\nΗ σκορδαλιά είναι έτοιμη! Την σερβίρουμε γαρνιρισμένη με ελιές!\nΣυμβουλή: Αν θέλετε μπορείτε να προσθέσετε στο μίγμα και λίιιιγο λεμόνι.\nSelect ratingGive Σκορδαλιά με πατάτα, η αυθεντική και αξεπέραστη! 1/5Give Σκορδαλιά με πατάτα, η αυθεντική και αξεπέραστη! 2/5Give Σκορδαλιά με πατάτα, η αυθεντική και αξεπέραστη! 3/5Give Σκορδαλιά με πατάτα, η αυθεντική και αξεπέραστη! 4/5Give Σκορδαλιά με πατάτα, η αυθεντική και αξεπέραστη! 5/5\nΜέσος όρος: 4.6 (Ψήφοι: 12)


Allez les Bleus! Υπάρχει άλλη επιλογή; | ΠΡΙΝ\nΗ στιγμή του μεγάλου τελικού έφτασε! Γαλλία και Κροατία δηλώνουν πανέτοιμες να λύσουν τις ποδοσφαιρικές τους «διαφορές», με έπαθλο το βαρύτιμο έπαθλο του Παγκοσμίου Κυπέλλου. Ο αγώνας που θα διεξαχθεί στις 6 το απόγευμα, στο γήπεδο «Λουζνίκι» της Μόσχας είναι σίγουρο ότι θα καθηλώσει όλον τον πλανήτη και θα προσφέρει αμέτρητες μοναδικές συγκινήσεις, που μόνο το ποδόσφαιρο μπορεί να προσφέρει.\nΠαράλληλα, όλος ο φίλαθλος κόσμος έχει «διχαστεί» για το ποια χώρα θέλει να δει στο ψηλότερο σκαλί του βάθρου, να στέφεται επόμενη παγκόσμια πρωταθλήτρια. Δεν είναι λίγοι εκείνοι που ισχυρίζονται ότι ήρθε η ώρα το κύπελλο του Μουντιάλ να καταλήξει στα Βαλκάνια. Έτσι ώστε να έρθει και η «δικαίωση» για τους μεγάλους μπαλαδόρους που έχει βγάλει κατά καιρούς αυτή η μικρή αλλά πολύπαθη «γειτονιά» του πλανήτη. Θεωρούν ότι μια επικράτηση της Κροατίας στο τελικό θα δικαιώσει, μεταξύ άλλων, την μεγάλη των «πλάβι» σχολή, την Ρουμανία του τεράστιου Γκεόργκι Χάτζι και την Βουλγαρία του μοναδικού Χρίστο Στόιτσκοφ.\nΘα μπορούσαμε να συμφωνήσουμε, αν αυτή την ευκαιρία «δικαίωσης» δεν είχε στα χέρια της, ή καλύτερα στα πόδια της, η συγκεκριμένη εθνική ομάδα της Κροατίας. Και δεν μιλάμε από ποδοσφαιρικής άποψης. Κάθε άλλο… Ποιος «τρελός» μπορεί να αμφισβητήσει την τεράστια αξία του Μόντριτς, του Ράκιτιτς, του Μάντζουκιτς και της παρέας του.\nΠώς μπορείς όμως να υποστηρίξεις μια ομάδα με τόσο έντονα εθνικιστικά, μέχρι και ναζιστικά στοιχεία, μέσα στους κόλπους της; Αμέσως μετά την πρόκριση επί της Ρωσίας στα προημιτελικά, ο κεντρικός αμυντικός Ντομαγκόι Βίντα μαζί με τον βοηθό προπονητή Όγκνιεν Βουκόγιεβιτς, κραύγαζαν στα αποδυτήρια «Δόξα στην Ουκρανία» και «Να καεί το Βελιγράδι». Ενώ, μετά την μεγάλη νίκη επί της Αργεντινής με 3-0, αρκετοί παίχτες τραγουδούσαν με πάθος τραγούδι της κροατικής οργάνωσης Ουστασά, η οποία ιδρύθηκε το 1929 και μετατράπηκε σε μια φασιστική οργάνωση που έκανε αποτρόπαια εγκλήματα και κατά τη διάρκεια του Β’ Παγκοσμίου Πολέμου. Εν τέλει, πώς να πανηγυρίσεις γκολ του «κανονιέρη» Μάντζουκιτς, όταν αυτός στο παρελθόν έχει χαιρετήσει ναζιστικά;\nΌχι ότι είναι εύκολο, εκτός και αν ποδοσφαιρικά είσαι φίλος των «τρικολόρ», να υποστηρίξεις την εθνική ομάδα της Γαλλίας. Που μπορεί, σε έναν βαθμό και εν μέρει θεωρητικό, να «εκφράζει» μια πιο προοδευτική αντίληψη περί πολυπολιτισμικότητας και διαπολιτισμικότητας, αλλά δεν παύει να είναι στο σκληρό πυρήνα της αντιδραστικής Ευρωπαϊκής Ένωσης του μεγάλου κεφαλαίου, της εκμετάλλευσης των λαών, της φτώχειας, των πολέμων και των κλειστών συνόρων. Δεν είναι άλλη από την αποικιοκρατική Γαλλία, η οποία σήμερα έχει πρόεδρο τον Εμανουέλ Μακρόν, ο οποίος έχει εξαπολύσει τη μεγαλύτερη αντεργατική επίθεση των τελευταίων ετών και δέρνει τους εξεγερμένους φοιτητές μέσα στα πανεπιστήμια. Άσε …που στην πορεία της προς τον τελικό απέκλεισε τόσο την Αργεντινή όσο και την Ουρουγουάη.\nΑ, και όποιος πίστευε ότι η Αργεντινή δεν θα ήταν παρούσα στον μεγάλο τελικό, γελάστηκε! Διαιτητής του αγώνα ορίστηκε ο 43χρονος θηριώδης Αργεντινός Νέστορ Πιτάνα.\nΣσσσς, αρχίζει το ματς….\nΗ Nike…κατέκτησε ήδη το τρόπαιο\nΚαι ενώ όλος ο ποδοσφαιρικός πλανήτης αδημονεί για τον σημερινό μεγάλο τελικό και την ανάδειξη του επόμενου παγκόσμιου πρωταθλητή, κάποιοι ήδη πανηγυρίζουν. Δεν είναι άλλοι από τους ιθύνοντες της Nike, η οποία είναι η χορηγός εμφανίσεων και των δύο φιναλίστ. Είναι η πρώτη φορά στην ιστορία που η Nike «βλέπει» δύο «δικές της» ομάδες να φτάνουν στον τελικό. Καταγράφοντας έτσι μια πολύ σημαντική νίκη έναντι των ανταγωνιστών της και ιδιαίτερα της Adidas, η οποία μάλιστα είχε περισσότερες εκπροσώπους στην τελική φάση του Μουντιάλ (12 έναντι 10 της Nike), αλλά είδε την πιο φημισμένη πελάτισσά της, την εθνική Γερμανίας, να αποκλείεται από τη φάση των ομίλων.\nΧειμώνα το Μουντιάλ στο Κατάρ\nΛίγες ώρες πριν το 21ο Παγκόσμιο Κύπελλο της Ρωσίας περάσει στην ιστορία, ο πρόεδρος της FIFA, Τζιάνι Ινφαντίνο, ανακοίνωσε και επίσημα ότι το επόμενο Μουντιάλ του 2022 στο Κατάρ θα διεξαχθεί χειμώνα. Και για την ακρίβεια από τις 21 Νοεμβρίου μέχρι και τις 18 Δεκεμβρίου. Πρόκειται για το πρώτο Παγκόσμιο Κύπελλο που θα πραγματοποιηθεί μεσούσης της ποδοσφαιρικής χρονιάς, λόγω των υψηλών θερμοκρασιών στο Κατάρ. Βεβαίως μένει να δούμε και αν τελικώς θα υλοποιηθεί, καθώς ήδη υπάρχουν έντονες αντιδράσεις κυρίως από τους ευρωπαϊκούς συλλόγους, οι οποίοι θεωρούν ότι θα επηρεάσει τον ευρύτερο αγωνιστικό και οικονομικό σχεδιασμό τους.\n« Το περιβάλλον δεν αντέχει τον καπιταλισμό


Σεμινάριο: Εργαστήριο Ζωγραφικής | Semifind.gr\nΔημήτρης Τάταρης, Ζωγράφος – Γλύπτης\nΟ Δημήτρης Τάταρης σπούδασε στην Ανωτάτη Σχολή Καλών Τεχνών της Αθήνας, Ζωγραφική με δάσκαλο τον Δημήτρη Μυταρά και Χαρακτική με δάσκαλο τον Γιώργο Μήλιο. Είναι Εικαστικός – Ζωγράφος και τα τελευταία 10 χρόνια εργάζεται ως καθηγητής σχεδίου στο κολλέγιο ΑΚΤΟ. Ζει και εργάζεται στην Αθήνα και εκπροσωπείται από τις Kalfayan Galleries, έχει παρουσιάσει δουλειά του σε ατομικές και ομαδικές εκθέσεις τόσο στην Ελλάδα όσο και στο εξωτερικό.\nΤο εργαστήριο ζωγραφικής του ΑΚΤΟ, απευθύνεται σε όσους ενδιαφέρονται να ανακαλύψουν τη γοητεία της ζωγραφικής μέσα από μια γνωριμία με την εικαστική γλώσσα και τις βασικές της έννοιες. Τόσο η λειτουργία, όσο και η δομή των μαθημάτων του εργαστηρίου, στηρίζονται στην αξιοποίηση και έκφραση των δημιουργικών δεξιοτήτων των συμμετεχόντων.\nΞεκινώντας με τη γνωριμία με τα υλικά σχεδίασης και χρώματος, σταδιακά και μέσα από μια σειρά κατάλληλα διαμορφωμένων μαθημάτων και ασκήσεων, ο ενδιαφερόμενος έρχεται σε επαφή με όλα εκείνα τα στοιχεία της ζωγραφικής τέχνης που θα τον βοηθήσουν να εκφραστεί δημιουργικά μέσα από τη ζωγραφική. Θεμελιώδεις και σημαντικές έννοιες όπως η προοπτική, οι αναλογίες, η σύνθεση, οι τονικές και χρωματικές αξίες, αναλύονται συστηματικά μέσα από σειρά ασκήσεων και μελέτη εκ του φυσικού αντικειμένων και γλυπτικών στοιχείων. Μεγάλη βαρύτητα επίσης δίνεται στη χρήση διαφορετικών και εναλλακτικών υλικών, εμπλουτίζοντας και διευρύνοντας έτσι περαιτέρω τις δυνατότητες δημιουργικής έκφρασης αλλά και υλοποίησης προσωπικού έργου.\nΕισαγωγή στο μάθημα. Γνωριμία με τα υλικά σχεδίασης, άσκηση τονικής κλίμακας, εισαγωγή στο φαινόμενο της προοπτικής. Επεξήγηση και ανάλυση εκ του φυσικού, σχεδιαστική άσκηση.\nΕισαγωγή στις αναλογίες, μελέτη στερεών σχημάτων και όγκων, άξονες συμμετρίας, φωτοσκίαση. Επεξήγηση και ανάλυση και σχεδίαση εκ του φυσικού.\nΣχεδίαση εκ του φυσικού με πιο σύνθετα αντικείμενα και δέσιμο του φόντου με το αντικείμενο σχεδίασης.\nΕισαγωγή στο χρώμα. Γνωριμία με τα υλικά του χρώματος, βασικά, συμπληρωματικά, αναφορά στο χρωματικό κύκλο, χρωματική άσκηση.\nXρωματική άσκηση με μελέτη «νεκρής φύσης» και αξιοποίηση των υλικών του χρώματος.\nΑσκήσεις με μοντέλο και ζωγραφική απόδοση με ελεύθερη επιλογή υλικών. Χρήση μολυβιού, κάρβουνου, χρώματος και μικτής τεχνικής.\nΕλεύθερη σχεδίαση από φωτογραφία, μεγέθυνση-σμίκρυνση.\nΕλεύθερο θέμα με χρήση εναλλακτικών τεχνικών και υλικών.


Xylouris White - "Only Love" - MusicCorner.gr\nΑρχική SINGLES Xylouris White – “Only Love”\nΜόλις 15 μήνες -με συνεχείς περιοδείες- αργότερα, τα διερευνητικά ένστικτα του δίδυμου τους οδηγούν ακόμα παραπέρα στο τρίτο άλμπουμ τους, Mother, που θα κυκλοφορήσει στις 19 Ιανουαρίου 2018 στην Bella Union και ονομάστηκε για να υποδηλώσει τη “νέα ζωή”. Όπως το θέτει ο Ξυλούρης, “Το Mother είναι η επέκταση του Goats και του Black Peak. Τρία πράγματα, όλα μέρος ενός συνόλου. Τα Κατσίκια είναι Μητέρες, ο Δίας μεγάλωσε με το γάλα της Αμάλθειας, η Μαύρη Κορυφή είναι η Μητέρα Γη … Η Μητέρα Γη είναι η Μητέρα όλων.”\nΣτα εννέα κομμάτια του Mother, οι Xylouris White καλλιεργούν μία γόνιμη εξέλιξη στους ‘χώρους’ μεταξύ των οργάνων τους. Μερικές φορές τα τραγούδια οδηγούν με μια αναζωογονητική επιτακτικότατα, μερικές φορές σκέφτονται υπερβολικά, υπερασπίζονται, λαχταρούν και αναπαύονται. Το δίδυμο φαίνεται να ανακαλύπτει ο ένας τον άλλον εκ νέου σε κάθε στροφή, πειράζοντας την ρευστή χημεία των τραγουδιών τους με το είδος της δεξιοτεχνίας που ξέρει πότε να ακούει, να δέχεται και να μαθαίνει ξανά. “Ένα θέμα του άλμπουμ είναι η σημασία της απλότητας και μιας παιδικής προσέγγισης”, εξηγεί ο Ξυλούρης. “Έτσι, συνδέουμε τη μητέρα και το παιδί και παίζουμε τα όργανα ως παιχνίδια. Οι Xylouris White εξακολουθούν να κυοφορούν.”\nΑυτή η συνεχιζόμενη κύηση είναι μια αξιοσημείωτη επέκταση των ήδη αξιόλογων ιστορικών αναφορών. Ο Ξυλούρης είναι απόγονος μιας από τις πιο σεβάσμιες μουσικές οικογένειες της Ελλάδας. Ο πατέρας του είναι θρυλικός τραγουδιστής και λυράρης Ψαραντώνης. Ο Jim White, εν τω μεταξύ, επέβαλλε διεθνή προσοχή για περισσότερο από δύο δεκαετίες, ως μέρος των Αυστραλών Dirty Three. Τώρα, ο White, με έδρα τη Νέα Υόρκη, συνεργάζεται συχνά με άλλους καλλιτέχνες (συμπεριλαμβανομένων των: Bonnie ‘Prince Billy, PJ Harvey, Cat Power και Smog), όπου επαναπροσδιορίζει την κυλιόμενη ορμή της free-jazz με ποικίλα εύκαμπτα, ευαίσθητα και σεισμικά φινάλε. Πρόσφατα έπαιξε με τον Kurt Vile και τηνCourtney Barnett στο αναγνωρισμένο άλμπουμ τους “Lotta Sea Lice”.\nΟ κομμάτι που ανοίγει το άλμπουμ, “In Medias Res“, βρίσκει το δίδυμο ήδη σε κίνηση, αισθάνεται τον χώρο γύρω τους, αναζητώντας τρόπους να φέρει ένα τραγούδι σε πλήρη άνθιση. Αποδεικνύοντας ότι μπορούν επίσης να είναι συναρπαστικά άμεσοι όταν η ατμόσφαιρα τους ‘αρπάζει’, το “Only Love ” ακολουθεί με μια λαμπρή αίσθηση ορμής, τα ισχυρά κρουστά του White προτρέπουν το ιδιόρρυθμο παίξιμο του λαούτου και το παθιασμένο βαρύτονο του Ξυλούρη σε ανοδικά ύψη σπουδαιότητας.\nΑπό εδώ, οι Xylouris White προχωρούν σαν από διαίσθηση, νιώθοντας το δρόμο τους γύρω σαν νέο έδαφος. Το “Motorcycle Kondilies“ είναι στιβαρό και επικό, τα rimshots του White παρέχουν μία υπόκρουση εγρήγορσης καθώς η βαθιά φωνή και το παλλόμενο λαούτο του Ξυλούρη αναπτύσσονται σε ένταση. Αν ο ρυθμός παρέλασης και η όμορφη μελωδία του λαούτου του “Spud‘s Garden” υπογραμμίζουν την περιστασιακά κομψή πλευρά του ντουέτου, το “Daphne“ και το “Achilles Heel“ αναδεικνύουν την πιο υπνωτική και μελαγχολική πλευρά των Xylouris White. Το “Woman from Anogeia” παρουσιάζει ιδιαίτερα συγκινητικά φωνητικά από τον Ξυλούρη. Στο “Call and Response“ είναι το δίδυμο στην καλύτερη ελεύθερη μορφή τους, περιστρέφοντας ο ένας τον άλλον διεγερτικά, πάλι προκαλώντας τη δυνατότητα. Τέλος, αποδέχονται ανοιχτά την ‘απόφαση’ στο απτό και ανθεκτικό “Lullaby“, ένα όμορφο κομμάτι όπως όλα όσα έχουν δημιουργήσει οι Xylouris White.\nΌπως στο Black Peak, ο μόχθος του Mother ωφελήθηκε από τη μαιευτική των επιλεγμένων συνεργατών. Ο Guy Picciotto των Fugazi έκανε την παραγωγή για άλλη μια φορά. Επίσης, αυτή τη φορά ήταν διαθέσιμη και η Anna Roberts–Gevalt του παλαιού folk ντουέτου Anna & Elizabeth, της οποίας οι γήινες γραμμές βιολιού/βιόλας και τα εκλεπτυσμένα φωνητικά ακούγονται στο “Lullaby“.\nΤο αποτέλεσμα είναι ένα άλμπουμ εξαιρετικής δεξιότητας από δύο αξιοσημείωτα έμπειρους παίκτες που έχουν διατηρήσει μια στενή συγγένεια με τα πλούσια, επιβραβευμένα, περίεργα ένστικτα της νιότης τους. Με τα λόγια του Ξυλούρη, “Είναι η φυσική ωριμότητα των φρούτων καθώς μεστώνουν. Καθώς το φρούτο ωριμάζει από το ρυθμό της φύσης, έτσι η μουσική μεγαλώνει με τον δικό της ρυθμό. Έτσι, εδώ είναι δύο μεστά φρούτα που δίνουν τη γεύση της σημερινής ωριμότητάς τους – και είναι ακόμα παιδιά”.\nTo Mother θα κυκλοφορήσει στις 19 Ιανουαρίου από την Bella Union.


Για τα 30 χρόνια της απόλυτης χριστουγεννιάτικης ταινίας «Home Alone» η Disney έφτιαξε ένα gingerbread σπίτι-ρεπλίκα! – ON TIME NEWS\nΤριάντα χρόνια (feeling old yet?)συμπληρώνονται φέτος από τότε που μια ταινία με έναν μπόμπιρα έκανε πρεμιέρα και έμελλε να στεφθεί η απόλυτη χριστουγεννιάτικη ταινία.Φυσικά,αναφερόμαστε στο «Μόνος στο σπίτι»,την απόλυτη feel good ταινία με τον Μακόλεϊ Κάλκιν.\nΈτσι, η Disney αποφάσισε να γιορτάσει το milestone με μια γλυκιά ρεπλίκα του iconic σπιτιού του Κέβιν ΜακΆλιστερ.Το απίθανο gingerbread house ανέλαβε να δημιουργήσει η cake designer Michelle Wibowo, που χρειάστηκε πάνω από 300 ώρες για να φτιάξει το χριστουγεννιάτικο σπίτι στο Σικάγο.\nΗ απίθανη δημιουργία έχει 63 δέντρα,33 παράθυρα,6 φανοστάτες και πολύ πολύ χιόνι.Αν κοιτάξεις προσεκτικά θα δεις και πολλές λεπτομέρειες,όπως το βανάκι των ληστών,το delivery αυτοκίνητο της πιτσαρίας,αλλά και κάποιους από τους χαρακτήρες κ.α.\nΗ δημιουργός είπε αμέσως το «ναι» στη Disney καθώς λατρεύει όπως όλοι μας την εμβληματική ταινία.\nΗ ρεπλίκα βρίσκεται στο Oak Centre for Children and Young People στο The Royal Marsden,στο Σάρεϊ της Αγγλίας,για τους ασθενείς και τις οικογένειές τους.\nMerry Christmas,ya filthy animal!\nΠουλήθηκαν 120 τόνους έξτρα παρθένο ελαιόλαδο,0,25 οξύτητας ...\nΟικονομία: Αυξάνονται οι προσδοκίες για την ανάπτυξη του 2021.\nLIFE, Travel, ΕΛΛΑΔΑ, ΚΕΝΤΡΙΚΑ ΘΕΜΑΤΑ, ΚΟΙΝΩΝΙΑ, ΤΑΞΙΔΙ\nΤαξίδι: Από τα καταγάλανα νερά της Ζακύνθου μέχρι τα μαγευτικά μοναστήρια των Μετεώρων!


Μετάλλαξη κορονοϊού Ελλάδα: Σε επιφυλακή οι Αρχές, "έτοιμο" το πιο αυστηρό lockdown | Alphafreepress.gr\nalphafreepress.gr / ΕΛΛΑΔΑ / Μετάλλαξη κορονοϊού Ελλάδα: Σε επιφυλακή οι Αρχές, “έτοιμο” το πιο αυστηρό lockdown\nΣΕΝΑΡΙΟ ΝΑ ΚΛΕΙΣΕΙ Η ΧΩΡΑ\nΜετάλλαξη κορονοϊού Ελλάδα: Σε επιφυλακή οι Αρχές, “έτοιμο” το πιο αυστηρό lockdown\nΜετάλλαξη κορονοϊού Ελλάδα: Σε επιφυλακή βρίσκονται οι επιστήμονες μετά και τον εντοπισμό κρουσμάτων μεταλλαγμένων στελεχών του κορωνοϊού στη χώρα μας καθώς υπάρχει διάχυτη ανησυχία για τη μεταδοτικότητα της μετάλλαξης.\nΜε συνεχόμενα lockdown σχεδιάζουν επιστήμονες και κυβέρνηση να αντιμετωπίσουν μία πιθανή αύξηση των κρουσμάτων τις επόμενες εβδομάδες, που μπορεί να οφείλεται στο άνοιγμα του λιανεμπορίου. Τα πρώτα μεταλλαγμένα στελέχη του κορονοϊού και η δυνατότητα που έχει το νέο μεταλλαγμένο στέλεχος να πολλαπλασιάζει τα «θύματα» του προκαλεί έντονη ανησυχία στους ειδικούς της επιτροπής οι οποίοι αναμένουν τις επόμενες ημέρες να διαπιστώσουν ποιες είναι οι επιπτώσεις από το άνοιγμα της αγοράς. Παρότι επισήμως οι 32 ειδικοί της επιτροπής θα συνεδριάσουν και πάλι την Παρασκευή (29/1), σε καθημερινή βάση αναλύουν τα επιδημιολογικά δεδομένα που προκύπτουν. Την Παρασκευή πάντως θα έχουν την πρώτη εικόνα από τα σημάδια που θα αφήσει το άνοιγμα της αγοράς.\nΠάντως, αν σημειωθεί εκθετική αύξηση των νέων κρουσμάτων και των εισαγωγών στα νοσοκομεία, οι ειδικοί έχουν έτοιμο το πιο αυστηρό lockdown. Σε πρώτη φάση πάντως ο σχεδιασμός τόσο των κυβερνητικών στελεχών όσο και των ειδικών είναι να ξεκινήσει ένα σταδιακό κλείσιμο της χώρας ανάλογα με την επιβάρυνση. Τα σχολεία πάντως εφόσον ανοίξουν με βάση το σχέδιο την 1η Φεβρουαρίου, θα είναι και τα τελευταία που θα κλείσουν καθώς οι επιστήμονες θεωρούν πως οι μαθητές επιβαρύνουν στατιστικά λιγότερο την επιδημιολογική εικόνα της χώρας, σε σύγκριση με άλλους τομείς.\nΜετάλλαξη κορονοϊού Ελλάδα: Το 3ο κύμα\nΟι ειδικοί εκτιμούν πως οι συνωστισμοί που καταγράφονται τα τελευταία 24ωρα, θα μας οδηγήσουν στο 3ο κύμα της επιδημίας στην χώρα μας. Άλλωστε οι περισσότερες ευρωπαϊκές χώρες βρίσκονται ήδη στο 3ο κύμα και ζουν και πάλι μέρες αυστηρών lockdown. Το σχέδιο περιλαμβάνει ετοιμότητα στα νοσοκομεία ώστε να μπορούν και πάλι να ανταπεξέλθουν σε ένα νέο πιθανό κύμα. Πάντως υπάρχουν ειδικοί στην επιτροπή αλλά και άλλοι επιστήμονες που συνομιλούν με το Μέγαρο Μαξίμου, που εκτιμούν ότι τον Μάρτιο μπορεί να δούμε μεγάλη αύξηση των κρουσμάτων που μπορεί να φέρει για άλλη μία φορά τη χώρα σε ασφυκτικές καταστάσεις.\n“Βόμβα” Σαρηγιάννη: Στο 4,6% ο βαθμός θετικότητας – Αν δεν πέσει, να κλείσει η χώρα\nΣτα 9.485 ανέρχονται τα τεστ κορoνοϊού που διενήργησε χθες ο ΕΟΔΥ, από τα οποία προέκυψαν 436 κρούσματα. Με βάση αυτά τα δεδομένα, ο καθηγητής Περιβαλλοντικής Μηχανικής, Δημοσθένης Σαρηγιάννης αναφέρει ότι ο βαθμός θετικότητας στη χώρα μας ανέρχεται στο 4,6%, ενώ την Κυριακή, ήταν στο 2,1%. “Αναλογικά, αν στα 9.485 κρούσματα έχουμε 436 θετικούς, τότε στους 100, είναι οι 4,6. Δυσκολεύομαι να πιστέψω ότι είναι όντως έτσι στην πραγματικότητα. Χθες, ο συντελεστής θετικότητας ήταν στο 2,1%. Αν εξακολουθούμε να έχουμε βαθμό θετικότητας 2,1%, αυτό σημαίνει ότι στα 35.000 τεστ, είναι οι 665 θετικοί. Αν όμως ο συντελεστής είναι στο 4,6%, τότε στα 35.000 τεστ, έχουμε 1.609 κρούσματα. Αν είμαστε εκεί, κλείνουμε τη χώρα”, αναφέρει ο κ. Σαρηγιάννης, μιλώντας στο grtimes.\nΣυζητιέται να μην ανοίξουν από 1η Φεβρουαρίου τα σχολεία\nΟ ίδιος, αναφέρει ότι η ερευνητική ομάδα στην οποία είναι επικεφαλής, απέστειλε μία έκθεση στον πρωθυπουργό, στην οποία ανέλυαν με μαθηματικά μοντέλα την πορεία της πανδημίας με ανοιχτά σχολεία και ανοιχτή αγορά. “Οι καμπύλες είχαν εκτιναχθεί. Απ’ ότι μαθαίνω, συζητιέται να μην ανοίξουν από 1η Φεβρουαρίου τα σχολεία”, αναφέρει ο κ. Σαρηγιάννης, ενώ προσθέτει: “η εικόνα με τα δύο κορίτσια να αγκαλιάζονται την πρώτη μέρα που πήγαν σχολείο και κυκλοφόρησε στα social media, μπορεί να είναι κάτι πολύ όμορφο, καθώς δείχνει πόσο δυνατές είναι οι ανθρώπινες σχέσεις, αλλά προσωπικά με έκανε να τραβάω τα μαλλιά μου! Γι’ αυτόν ακριβώς το λόγο δεν έπρεπε να ανοίξουμε! Είναι σκληρό, αλλά είμαστε σε κρίσιμη φάση”.\nΟ κ. Σαρηγιάννης, εκτιμά ότι η Ελλάδα πρόκειται να υποδεχτεί τουρίστες το καλοκαίρι. Η αρχή της τουριστικής περιόδου ωστόσο, θα πρέπει να επέλθει με τήρηση αυστηρών μέτρων. “Αρχικά, θα πρέπει να αποδείξουμε ότι είμαστε “τα πιο καλά παιδιά της τάξης”. Αυτό σημαίνει, ότι μέσα στο Μάρτιο που όλοι θα είναι κόκκινοι, εμείς θα πρέπει να είμαστε πράσινοι, ώστε να προσελκύσουμε τουρίστες. Στη συνέχεια, θα πρέπει να σχεδιάσουμε προσεκτικά την υποδοχή αυτών των τουριστών. Πρέπει να πείσουμε τον πληθυσμό μας να βγει στην επίθεση ενάντια στο νέο στέλεχος του ιού. Είμαστε ακόμα στην αρχή της εξάπλωσής του. Γι’ αυτό θα πρέπει να τηρούμε πολύ πιστά τα μέτρα. Τέρμα οι μάσκες στα πηγούνια. Η πολιτεία επίσης, θα πρέπει να δώσει πόρους ώστε να ανιχνεύει και να διακόπτει τη διασπορά”, αναφέρει.\nΟ καθηγητής προτείνει, να υποβάλλονται σε τεστ κορoνοϊού οι τουρίστες στις περιοχές που θα βρίσκονται. Κατά αυτόν τον τρόπο, η πολιτεία θα εντοπίζει εστίες, αλλά και οι τουρίστες θα αισθάνονται προστατευμένοι. “Τουρισμό θα δούμε. Ο ήλιος είναι ελκυστικός. Πρέπει όμως να λειτουργήσουμε αναχαιτιστικά για να μην έχουμε πρόβλημα με τα νοσοκομεία. Είναι στο χέρι μας η άνοδος να είναι ήπια” καταλήγει ο κ. Σαρηγιάννης.\nΜετάλλαξη κορονοϊού Ελλάδα: Αθήνα και Κρήτη στο κόκκινο\nΟ καθηγητής Παθολογίας του Πανεπιστημίου Πατρών, Χαράλαμπος Γώγος μιλώντας στον ΣΚΑΪ επεσήμανε πως τα κρούσματα αλλάζουν τα δεδομένα κυρίως ως προς την επιτήρηση που πρέπει να έχουμε αυτή τη στιγμή για να μπορούμε να καταγράψουμε τι γίνεται ακριβώς με τα μεταλλαγμένα στελέχη. «Πρέπει να υπάρχει αυξημένη επιτήρηση αυτών που έρχονται από το εξωτερικό και ιχνηλάτηση για τη διασπορά τους. Είναι μια πιο πολύπλοκη διαδικασία. Αυτή τη στιγμή κρούσματα με μεταλλαγμένα στελέχη εντοπίζονται κυρίως σε Αθήνα και Κρήτη», δήλωσε χαρακτηριστικά.\nΟ αριθμός των νέων κρουσμάτων της μετάλλαξης του κορωνοϊού ανέρχεται σύμφωνα με τον ΕΟΔΥ σε 32 και πλέον στη χώρα μας έχουν εντοπιστεί συνολικά 59 κρούσματα του μεταλλαγμένου στελέχους. Από τα 32 νέα κρούσματα της μετάλλαξης, 17 εντοπίζονται στην Αττική, 8 στην Κρήτη, 3 στις πύλες εισόδου και 4 αφορούν σε στενές επαφές διαγνωσμένων μολύνσεων. Περαιτέρω προβληματισμό προκαλεί και η είδηση πως τουλάχιστον ένα από τα κρούσματα μετάλλαξης στην Αττική χαρακτηρίζεται ως «ορφανό», γεγονός που εντείνει την ανησυχία για τη διάδοση στον γενικό πληθυσμό.\nΣύμφωνα με πληροφορίες, τα δείγματα που εκκρεμούν για εξέταση στο ΙΙΒΕΑΑ είναι εκατοντάδες. Ωστόσο, τις επόμενες ημέρες αναμένεται να αυξηθεί η δυνατότητα των ελέγχων, μετά και την ανακοίνωση Ιδρυσης του Ελληνικού Δικτύου Γονιδιωματικής Επιτήρησης, με πρωτοβουλία του υπουργείου Υγείας. Ειδικότερα, αναμένεται στο Κέντρο Γονιδιωματικής να αναλύονται έως 384 θετικά στον κορωνοϊό δείγματα σε 24 ώρες.\nΠαρακολουθώντας στενά το συγκεκριμένο θέμα – διεθνή πρόκληση χαρακτήρισε τις μεταλλάξεις του κορωνοϊού η κυρία Παπαευαγγέλου- το υπουργείο Υγείας ανακοίνωσε τη δημιουργία ενός Δικτύου επαγρύπνησης, επιτήρησης και διάγνωσης αυτών των στελεχών, έτσι ώστε να έχουμε ευκρινή επιδημιολογική εικόνα και να λαμβάνονται τα ανάλογα κάθε φορά επιδημιολογικά μέτρα. Το επιστημονικό αυτό έργο αναλαμβάνει το Ίδρυμα Ιατροβιολογικών Ερευνών της Ακαδημίας Αθηνών (ΙΙΒΕΑΑ), το οποίο εδώ και αρκετό καιρό πραγματοποιεί γονιδιωματική επιτήρηση της επιδημίας στην Ελλάδα.\nΠρόσθεσε δε ότι «τώρα βλέπουμε να εξελίσσεται ακόμη περισσότερο με τη λεγόμενη “βρετανική μετάλλαξη”, και σύμφωνα με τα πρώτα επιδημιολογικά δεδομένα γίνεται ακόμα περισσότερο μεταδοτικός. Ο ιός προσπαθεί να ξεφύγει από τα μέτρα προστασίας που εμείς εφαρμόζουμε», σημείωσε, εκτιμώντας πάντως ότι «οι νέες μεταλλάξεις δεν φαίνεται ότι θα επηρεάσουν την αποτελεσματικότητα του εμβολίου».


Αφιέρωμα στον John Williams από την ΚΟΘ // Συναυλίες - Live - Cityportal.gr | Θεσσαλονίκη\nΑφιέρωμα στον John Williams από την ΚΟΘ\nΕισαγωγή από τη σειρά ?The Cowboys?\nΣυμφωνική Σουίτα ?Harry Potter?\n?Flight to the Neverland? από την ταινία ?Hook?\nΣουίτα για ορχήστρα από την ταινία ?Τα Σαγόνια του Καρχαρία?\nSayuri?s theme, από την ταινία ?Αναμνήσεις μιας Γκέισας?\nTheme από την ταινία ?Jurassic Park?\nTheme από την ταινία ?Η Λίστα του Σίντλερ?\nΣουίτα ?Ιndiana Jones?\nΣουίτα ?Star Wars?


Θα γίνει του γκολ-γκολ! – inpaok.com\nΚυριακή 8/12 σήμερα και το inpaok σας δίνει τριάδα για ταμείο, εμείς από την πλευρά μας, σας ευχόμαστε καλά κέρδη και σε καλή μεριά..\nΦούλαμ-Άστον Βίλα.goal/goal. Με την Λονδρέζικη ομάδα να σκοράρει σε κάθε εντός παιχνίδι και την τυχερή την προηγούμενη αγωνιστική Βίλα η οποία έχει βγάλει και 5 τέρματα στα 2 τελευταία παιχνίδια, το ποντάρισμα στο goal/goal θεωρώ είναι λογικό.\nΒερόνα-Αταλάντα.1. Πολύ καλή η Βερόνα στην έδρα της με μόλις μία ήττα την αγωνιστική που μας πέρασε σε αντίθεση με την Αταλάντα η οποία εκτός έδρας έχει απλά μόνο μια νίκη και μετά όλα ήττες. Με μια σοβαρή Βερόνα ο άσσος θα μας δικαιώσει αφού εκτός από τα στατιστικά η Αταλάντα κατεβαίνει με απουσίες.\nΆρσεναλ-Έβερτον.goal/goal. Έξι παιχνίδια εντός έδρας σερί νίκες έχουν οι κανονιέρηδες του Βενγκερ και πρώτοι στην βαθμολογία, οι φιλοξενούμενοι μετά το διπλό απέναντι στην Μαν-Γιου έρχονται με την καλύτερη ψυχολογία στο Εμιρεϊτς για πάρουν ότι μπορέσουν. Μπορούν να κάνουν την ζημία και γιαυτό θα πάω με το goal/goal.


Δευτέρα 11 Ιουνίου 1984\nΑφήνω πίσω μου τη φοιτητική απραξία. Αρκετά ταλαιπωρήθηκα με τις εξετάσεις. Θα προσφέρω στον εαυτό μου κάτι που τού αξίζει: μια βαθιά ξεκούραση, ακριβώς από εκείνο το είδος που γνωρίζω ότι μού χρειάζεται. Στο μεταξύ, με τον καιρό και χωρίς βιασύνη, δίνοντας λίγο-λίγο από τον ελεύθερο χρόνο μου, κατάφερα να κατασκευάσω μόνος μου γερές σχάρες και σακίδια για το ποδήλατό μου. Αν έχεις λίγο χρόνο, αρκετή υπομονή και μπόλικη διάθεση να μάθεις να κάνεις πράγματα που μέχρι χθες δεν γνώριζες, καθώς επίσης και λίγη εμπιστοσύνη στον εαυτό σου, όλα είναι δυνατά - αλωτά πόνω άπαντα, είπε ένας αρχαίος. Και όσο για την μπροστινή σχάρα που είναι και δύσκολη στην σύλληψη και την κατασκευή της, τροποποίησα μια ιδέα από μια εικόνα που είδα σε μια διαφήμιση σε ξένο περιοδικό. Και έτσι το ποδήλατό μου απέκτησε μια μπροστινή σχάρα, πρακτική και δυνατή, που πολλοί ειδικοί έχω την εντύπωση ότι θα τη ζήλευαν. Τη συναρμολόγησα ένα απόγευμα, γέμισα τα σακκίδια με βαριά πράγματα και βγήκα στους δρόμους για να τη δοκιμάσω - λειτουργεί θαυμάσια.\nΑπό τη Θεσσαλονίκη λοιπόν ξεκινώ ένα πρωί, κατ΄ ευθείαν από το σπίτι. Πρέπει να υποστώ για μία ολόκληρη ώρα την έξοδο από το πολεοδομικό συγκρότημα. Εκεί στις βόρειες συνοικίες, χορταίνει η ύπαρξή μου καυσαέριο. Αλλά αρκετές φορές έχω περάσει από αυτό το δρόμο, ξέρω λοιπόν τι συμβαίνει εκεί, ξέρω τι έχω να συναντήσω. Στο δρόμο για Κιλκίς, ωραία είναι τα μέρη για να ποδηλατείς. Περνώ σε μικρή απόσταση από τις όχθες της Δοϊράνης. Απολαμβάνω την υπέροχη διαδρομή μέχρι τη Βυρώνεια.\nΌλη η βόρεια Ελλάδα είναι κατάφυτη. Η φύση γιορτάζει. Το πράσινο αυτό πόσο με ξεκουράζει... Ένα βαθύτατο πράσινο, χρώμα γεμάτο νόημα, κάτι από τη μυστική γλώσσα της φύσης. Μακάριοι αυτοί που γνωρίζουν, που ξέρουν να αποκρυπτογραφούν, να διαβάζουν αυτά τα μηνύματα τα ανοιχτά για όλα τα μάτια. Συναντώ στη Βυρώνεια τον Θ. όπως είχαμε συνεννοηθεί. Και ακολουθεί στη συνέχεια μια επίσκεψή μας στην ανατολική περιοχή της Κερκίνης, όπου ο φίλος μου κάνει την διατριβή του για τα πουλιά. Ο χώρος αυτός μού δίνει μια εντύπωση ξέχωρη. Μόνο με ποδήλατο αισθάνομαι ότι θα μού επιτρεπόταν να κυκλοφορώ εδώ - και μακάρι αυτό να γινότανε νόμος για όλους. Φυσικά αυτό είναι μια υπερβολή - μεγάλη άραγε;... - αλλά σε τόσο ευαίσθητους χώρους θα έπρεπε οι άνθρωποι να έχουν και τις ανάλογες ευαισθησίες. Οι ντόπιοι είναι προνομιούχοι και θα έπρεπε να διακατέχονται από άλλες αντιλήψεις για τον τρόπο της ζωής τους. Ισχύει αυτό στην πράξη; - όχι βέβαια. Δυστυχώς καθόλου, όπως και ο Θ. θα με διαβεβαιώσει.\nΤέτοιοι χώροι σαν την Κερκίνη, αν αναπτύσσονταν με ένα οικολογικό σκεπτικό, ένα σκεπτικό αειφόρου ανάπτυξης, θα έκαναν αυτή τη χώρα γνωστή και περιζήτητη για το φυσικό της πλούτο. Το ποδήλατο εδώ είναι το ιδανικό μέσο. Και είναι απολύτως εκπληκτικό το γεγονός ότι αυτός ο κόσμος που μένει εδώ συμπεριφέρεται με έναν τρόπο απόλυτα καταστροφικό για τον τόπο τον δικό του. Το αυτοκίνητο έχει τρομερή πέραση στα τραγικά θύματα της διαφήμισης που δεν ξέρει από ηθική, στους απροβλημάτιστους και προβληματικούς κατοίκους της ψωροκώσταινας, αυτής της μέγαιρας που επιβιώνει και αντιστέκεται πεισματικά στα μηνύματα των καιρών. Όλος ο τόπος οργώνεται με δρόμους για το καλό μιας ανάπτυξης που ισοπεδώνει τα πάντα και θυσιάζει τον τόπο και τον πολίτη στο βωμό της δικής της πολιτικής, για το καλό των εργολάβων και όλων των παρατρεχάμενων που δεν έχουν ποτέ τσέπες γεμάτες.\nΣτους ήσυχους επαρχιακούς δρόμους με προσπερνάει ξαφνικά κάποιος γκαζωμένος, γεμίζοντας τον κόσμο θόρυβο και βρώμα. Τα δίτροχα των φερέλπιδων νέων της υπαίθρου βγάζουν από την εξάτμισή τους τρομακτική βρωμιά, μια μπόχα που μπορεί να συγκριθεί με βιομηχανικό φουγάρο - όχι στο μέγεθος αλλά στη «ρυπαντική αξία». Μια τόση δα τρυπούλα είναι αυτές οι εξατμίσεις αλλά τι βγάζουν! Ένα σιχαμερό σύννεφο, ανοιχτόχρωμο από το άκαυστο μίγμα και τα καμμένα λάδια, γεμάτο αρωματικούς υδρογονάνθρακες και καθόλου... αρωματικό. Οι χρήστες συμπεριφέρονται στους (δίχρονους συνήθως) αρύθμιστους και ταλαιπωρημένους κινητήρες με τη μέγιστη δυνατή βαρβαρότητα. Αλλά γενικά ό,τι φοράει κινητήρα εσωτερικής καύσης και οδηγείται από τον έλληνα αγρότη (μόνο αυτόν;) είναι μια συσκευή εξαιρετικά ρυπογόνος. Αλλά τα μηχανοκίνητα δεν είναι παρά μια μονάχα όψη ενός προβλήματος, που απλώνει τα πλοκάμια του σε κάθε πτυχή της ζωής καταμεσίς σ΄ αυτό τον παρθένο κόσμο. Είναι φριχτό να σκεφτείς ότι η υποβάθμιση αυτού του χώρου δεν οφείλεται τόσο στους ξένους, όσο στους ίδιους τους ντόπιους. Μήπως τους μίλησε ποτέ κανείς; Κι αν τους μίλησαν κάποιοι για την αξία του τόπου τους (συνήθως διάφοροι από οργανισμούς που χρηματοδοτούνται αδρά είτε γραφειοκράτες με όψιμα οικολογικά ενδιαφέροντα), θα τούς ζήτησαν (με λόγια πάντα και ποτέ με έργα) μόνο τη δική τους θυσία, χωρίς να τους υποδείξει ποτέ κανείς προοπτικές στα πρακτικά προβλήματά τους και τις υπαρκτές καθημερινές ανάγκες τους. Οπότε και η αδιαφορία τους για το περιβάλλον - δηλαδή για την οικολογική βάση της τοπικής οικονομίας τους - καταντά η κακή συνέπεια. Το ψάρι από το κεφάλι βρωμάει και οι υπεύθυνοι γι΄ αυτό το κατάντημα ξέρουν να κρύβονται ακόμα κι όταν τους βλέπουν.\nΣτην Κερκίνη, τον σημαντικότερο από τους ελληνικούς υγροτόπους, όταν έρχεσαι δεν χρειάζεται να είσαι ούτε βοτανολόγος, ούτε παρατηρητής πουλιών. Όταν φύγεις, ίσως να θελήσεις να γίνεις λιγάκι από αυτά.\nΚαθώς ποδηλατείς γύρω από τη λίμνη και επειδή δεν κάνεις θόρυβο, συναντιέσαι κάθε λίγο και από μικρή απόσταση με πουλιά και ζώα. Είναι μια απόλαυση να οδηγείς μόνος στην ερημιά και μόλις βγαίνεις από τη στροφή από τη συστάδα των δέντρων, ένα σμάρι πουλιά να σηκώνονται μπροστά σου φωνάζοντας από την όχθη για να καθίσουν σε ένα κοντινό δέντρο ή λίγο πιο μέσα στο νερό σε κάποιο μισοβουλιαγμένο ξερόκλαδο. Τα ζώα δε φεύγουν συνήθως, επειδή το πιθανότερο θα είναι ήμερα. Άλογα, αγελάδες, γαϊδούρια, σκύλοι, πρόβατα, κατσίκες, βουβάλια να τσαλαβουτάνε στο νερό για δροσιά. Ήρθαν τα ήμερα και διώξανε τα άγρια, και μετά ήρθε το αγριότερο ζώο, ο άνθρωπος.\nΠελαργοί φωλιάζουν στις κορυφές των στύλων και πρέπει να είναι από τα λίγα μέρη στην Ελλάδα όπου αυτά τα πουλιά ζουν ακόμα με μια τέτοια σχετική αφθονία. Σε τέτοιους χώρους, ο ποδηλάτης μπαίνει μέσα στον ένα παράδεισο μετά τον άλλον. Αυτοί οι παρθένοι χώροι απολαμβάνουν κάτι πολύ λιγότερο από το μερίδιο του τουρισμού που θα έπρεπε (θα μπορούσαν) να δικαιούνται - αλλά «απολαμβάνουν» περισσή ρύπανση, βρωμιά και εγκατάλειψη. Του τουρισμού όμως με μια άλλη έννοια - όχι με την λογική των αριθμών αλλά με την λογική της ποιότητας των πραγμάτων. (Σε ποιον να μιλήσεις για τον πόνο σου;) Για το βράδυ, έχω στήσει τη σκηνή μου δίπλα στο ανάχωμα του Στρυμώνα, κοντά στο σημείο όπου ξεκινά ο δρόμος για το Άγγιστρο. Σύννεφα από κουνούπια! Κλείνομαι στη σκηνή για να γλυτώσω από τα κουνούπια. Θεέ μου τι κουνούπια!\nΣήμερα έκανα 157 χιλιόμετρα σε άσφαλτο και άλλα 36 σε χώμα, και μάλιστα εντελώς άνετα, χωρίς να πιέσω καθόλου τον εαυτό μου. Δε νομίζω ότι είχα ή έχω κανένα απολύτως πρόβλημα. Έχω μπροστά μου έναν ήσυχο ύπνο. Κάνω μια σύγκριση και σκέφτομαι τη διαφορά με το προηγούμενο βράδυ. Είναι αυτό μια πραγματική αντίθεση, τη μια νύχτα να κοιμάσαι μέσα στην πόλη της Θεσσαλονίκης και την επόμενη νύχτα να χαλαρώνεις μέσα στη σκηνή σου, στην έρημη και ήσυχη όχθη του Στρυμώνα.\nΟι μόνοι ήχοι που σε φτάνουν είναι οι ήχοι του νερού. Τίποτε άλλο.\nΕίναι η δεύτερη φορά που έρχομαι στον Λαϊλιά. Από την άλλη φορά δεν έχω συγκρατήσει πολλές αναμνήσεις. Ήταν τότε μια ημερήσια εκπαιδευτική εκδρομή με το πανεπιστήμιο, τόσο βιαστική που τίποτα δεν πρόλαβα τότε να δω. Σήμερα όμως αισθάνομαι τον εαυτό μου πολύ προνομιούχο. Ανεβαίνοντας σιγά-σιγά, περνώντας από τα μέρη του βουνού αθόρυβα, χωρίς καμμιά βιασύνη αφήνω το δάσος, αφήνω τον τόπο να μού δίνει χωρίς εμπόδιο τα μηνύματά του.\nΈχει πολλή υγρασία και ψιλοβρέχει. Κάνει και κρύο εδώ ψηλά. Δεν υπάρχει κανένας άνθρωπος πουθενά. Δεν υπάρχει ψυχή. Αφουγκράζομαι μήπως και ακούσω κάποιον θόρυβο. Τίποτα... Το απόλυτο τίποτα θαρρείς. Ησυχία. Μια βαθειά ησυχία, μια βαθειά γαλήνη. Απόλυτη γαλήνη.\nΤο δάσος είναι τρομερό. Η ερημιά και η αγριάδα του τοπίου αυτού είναι για γερά νεύρα, για τους τολμηρούς. Βγαίνω στο πυκνό δάσος, στέκομαι ακίνητος. Παρατηρώ χωρίς σκέψη, παρατηρώ τον χώρο που με περιβάλλει. Το μόνο που μπορείς ν΄ ακούσεις, και με προσπάθεια για να συλλάβει το αυτί τους λεπτούς ήχους, είναι ο ιδρώτας του απέραντου δάσους, τα λεπτότατα ηχητικά σήματα του νερού που ακολουθεί τον αρχαίο αβίαστο και σίγουρο δρόμο.\nΔεν έχω παρά να γείρω το κορμί μου στο φιλόξενο στρώμα με τις πευκοβελόνες, την αφράτη γη. Δε μένει παρά να περιμένω στο πρόσωπό μου τις φρέσκες σταγόνες.\nΧαλαρός, ελεύθερος, ανακαλύπτεις απρόσμενο πλούτο. Το δάσος μπορεί να φαίνεται από πρώτη ματιά ακίνητο, αλλά δεν είναι καθόλου έτσι. Παρατηρείς, ανακαλύπτεις μια ασυγκράτητη κίνηση, έναν αέναο οργασμό, την άπιαστη δύναμη του κόσμου να κατακλύζει κάθε γωνίτσα.\nΚαι η μόνη επιλογή σου είναι να συμμετέχεις.\nΈχω καταφύγει κάτω από ένα υπόστεγο, σ΄ ένα ξύλινο δασικό σπιτάκι. Εδώ θα περάσω και το βράδυ, παρέα με τους λύκους οπωσδήποτε.\nΑπόλυτη ερημία. Οι θεόρατοι άσπροι κορμοί της δασικής πεύκης ορθώνονται σα γιγάντιες λαμπάδες, κάνοντας αντίθεση με το βαθύ πράσινο φύλλωμα. Εδώ υπάρχει η σιωπή, η απόλυτη σιωπή. Μια τόσο εύγλωττη σιωπή, θεέ μου... Το δάσος είναι τρομερό. Μακάριοι αυτοί που ξέρουν να διαβάζουν τη γλώσσα του.\nΕπιστρέφω. Ο καιρός είναι βροχερός και κάνει κρύο. Το ταξίδι αυτό, όσο μικρότατο κι ας ήταν, δεν ήταν μόνο ένα ευχάριστο διάλειμμα. Ήταν κάτι πιο βαθύ: μια αναζωογονητική εμπειρία. Μια μικρή αναγέννηση. Έχει πραγματικά μια εσωτερική μαγεία το ταξίδι. Μπορείς να ταξιδεύεις με ένα ποδήλατο χωρίς τίποτα να στερείσαι, κι όχι μόνο με τις ιδανικές συνθήκες αλλά με οποιεσδήποτε συνθήκες. Αλλά εδώ έρχεται η στιγμή μιας κρίσιμης αλλαγής. Έρχεται η μικρή στιγμή μιας μεγάλης προσπάθειας.\nΕδώ τελειώνει αυτό που υπήρχε και στο εξής υπάρχει αυτό που αρχίζει - και αρχίζει μια σιωπή. Η σιωπή, το προσωπικό βίωμα. Πραγματικά, αν μού ζητούσαν να δώσω έναν ορισμό της σιωπής, αυτόν θα έδινα: σιωπή είναι το προσωπικό βίωμα. Όσοι γνωρίζουν, σιωπούν. Σιωπούν και γνωρίζουν. Μια καλή αφετηρία για το δρόμο που οδηγεί στο βίωμα είναι το μεγάλο ευτύχημα να βρίσκεσαι σε έναν αγνό, παρθένο φυσικό χώρο, ελεύθερος, βουτηγμένος μέσα στις δυνάμεις της ζωής.\nΑυτό το καταπληκτικό κέρδος μένει από το ταξίδι σου. Κάνεις μια ειδική μάχη με τον εαυτό σου. Βρίσκεσαι στο ιδανικό πεδίο γι΄ αυτή τη μάχη, όταν συμβαίνει να βρίσκεσαι σ΄ εκείνη την απόλυτη μοναξιά, όταν δεν υπάρχει καμία δυνατότητα να κάνεις πίσω, να βρεις οποιοδήποτε υποκατάστατο της πραγματικότητας. Μιας πραγματικότητας που δεν διαμορφώνεις εσύ. Δεν σού ανήκει τίποτα, εσύ ανήκεις στη φύση. Το παρθένο δάσος υπάρχει και εσύ, τίποτ΄ άλλο. Είσαι μόνος και πρέπει να ζήσεις με μόνο σύντροφο τον εαυτό σου. Με ό,τι έχεις εκείνη τη στιγμή κι αυτό μόνο. Τίποτε άλλο.\nΌσο νοιώθεις έστω και την παραμικρή ανασφάλεια στη φύση, ακόμα και μέσα σ΄ έναν χώρο τόσο αφιλόξενο όπως τον Λαϊλιά, αυτό σημαίνει ότι έχεις ακόμα κάτι να κάνεις με σένα. Ο άνθρωπος έχει ανάγκη να επιστρέφει κάποτε στον εαυτό του. Ο Λαϊλιάς θα μείνει μέσα μου ως ένα καίριο, σημαντικό προσωπικό βίωμα. Ένα προσωπικό σύμβολο. Μια πολύτιμη προσωπική μνήμη.\nΤο 1984 είναι τόσο κοντά και τόσο μακρυά ταυτόχρονα. Η Ελλάδα που συνάντησες υπάρχει και δεν υπάρχει. Αυτό το μπρος - πίσω που με πηγαίνει η αφήγησή σου είναι συναρπαστικό.\n30/12/09, 10:38 π.μ.\nΑγαπητέ διαδικτυακέ φίλε, με αυτό που έγραψες μου έδωσε τη χαρά να καταλάβω ότι κάποιος άλλος επίσης κατάλαβε αυτό το παιχνίδι. Είναι παιχνίδι στο χώρο και τον χρόνο, ταυτόχρονα. Μια παλινδρόμηση μεταξύ τόπου-ουτοπίας και παρελθόντος-παρόντος. Αυτός είναι ο λόγος που συνήθως όταν περιγράφω ένα ταξίδι έχω την τάση να πηγαινοέρχομαι μια στον αόριστο και μια στον ενεστώτα... τι να κάνουμε η ανθρώπινη γλώσσα έχει τους περιορισμούς της... :-/\n30/12/09, 9:05 μ.μ.\nΚερκίνη, Λαϊλιάς Μνήμη εαυτού Δευτέρα 11 Ιουνίου ...\nΠρώτο ταξίδι - δίχως ναύλο - για το νότο Θεσσαλον...\nΓιατί blog; Κάπου-κάπου στη διάρκεια χρόνων έσκυβ...\nDeja vu Πολλά χρόνια πέρασαν. Από το Γενάρη του 1...\nΞεκινώντας... Στη δεκαετία του ΄80 -εκεί στα φοιτ...\nΗ αποκάλυψη μιας άλλης Ελλάδας


Night Sky Greece: Ο Σταυρός Του Νότου\nΣάββατο, 13 Αυγούστου 2016\nΟ Σταυρός Του Νότου\nΟ Σταυρός του Νότου στο κέντρο και το Νεφέλωμα Σάκος Ανθράκων χαμηλά δεξιά.\nPhoto Credit: Dave (Naskies)\nΚαι ενώ στο Βόρειο Ημισφαίριο, κατά τους καλοκαιρινούς μήνες - και ιδίως τον Αύγουστο - πρωταγωνιστεί ο Βόρειος Σταυρός, επίσημα γνωστός ως ο αστερισμός του Κύκνου, στο Νότιο Ημισφαίριο έχουμε τον διασημότερο νότιο αστερισμό, τον Νότιο Σταυρό!\nΔιαβάστε για τον Αστερισμό του Κύκνου (Βόρειο Σταυρό) εδώ: http://nightskygreece.blogspot.gr/2014/05/blog-post_6764.html\nΟ διασημότερος αστερισμός του Νότιου Ουράνιου Ημισφαιρίου είναι ταυτόχρονα και ο μικρότερος αστερισμός και επειδή βρίσκεται σε ένα πολύ φωτεινό τμήμα του Γαλαξία δεν είναι εύκολο να εντοπιστεί με την πρώτη ματιά. Περιτριγυρίζεται από τον αστερισμό του Κενταύρου, ενώ προς τα Νότια συνορεύει με τον αστερισμό Μυία (Muska). Βρίσκεται τόσο Νότια, που οι λαοί της Βόρειας Ευρώπης και των ψηλότερων τμημάτων της Βορείου Αμερικής δεν τον βλέπουν ποτέ.\nΔιαβάστε για τον Αστερισμό του Κενταύρου\nΟ Σταυρός του Νότου, από τον καθηγητή αστρονομίας και φυσικής\nτου Colorado Mountain College's Alpine Campus, Jimmy Westlake.\nΗ προσωπική του ιστοσελίδα: www.jwestlake.com\nΟι Αρχαίοι Έλληνες, όμως, βρίσκονταν πιο Νότια και μπορούσαν να τον δουν. Μάλιστα, τον θεωρούσαν τμήμα του Αστερισμού του Κενταύρου γιατί βρίσκεται ανάμεσα στα πόδια του. Ο Νότιος Σταυρός αναγνωρίστηκε επίσημα για πρώτη φορά το 1603 και διαχωρίστηκε από τον αστερισμό του Κενταύρου, μετά από εξερευνητική αποστολή του Αμέρικο Βεσπούτσι στην Νότιο Αμερική. Για τους ναυτικούς του Νότιου Ημισφαιρίου ο Νότιος Σταυρός ήταν ότι για τους ναυτικούς του Βόρειου Ημισφαιρίου ο Πολικός Αστέρας, αφού ο μεγάλος άξονας του προσδιορίζει σχεδόν ακριβώς τον Νότιο Ουράνιο Πόλο.\nΟ καλύτερος τρόπος για τον εντοπισμό του είναι μέσω των πιο λαμπρών άστρων του αστερισμού του Κενταύρου, Ρίγκιλ και Χαντάρ, α και β Κενταύρου αντίστοιχα, που αποτελούν τα μπροστινά πόδια του Κενταύρου.\nΟ αστερισμός του Κενταύρου και του Νότιου Σταυρού.\nΣτην φωτογραφία φαίνονται χαμηλά ο α και β Κενταύρου και λίγο πιο δίπλα ο Σταυρός του Νότου.\nPhoto Credit: Eckhard Slawik\nΟ αστερισμός του Νότιο Σταυρού αποτελείται από 4 κύρια άστρα. Ο α Νοτίου Σταυρού, ή αλλιώς γνωστός με την λατινική ονομασία Acrux, είναι στην πραγματικότητα ένα τετραπλό σύστημα αστέρων, περίπου 370 έτη φωτός από την Γη, μία απόσταση η οποία μειώνεται με ρυθμό 11,2 χιλιόμετρα το δευτερόλεπτο. Ο β Νοτίου Σταυρού είναι γνωστός με το όνομα Μιμόζα, όνομα το οποίο προέρχεται από το ομώνυμο άνθος. Ο γ Νοτίου Σταυρού έχει απόσταση 88 έτη φωτός από τη Γη και τον καθιστά τον πλησιέστερο ερυθρό γίγαντα. Ο δ Νοτίου Σταυρού είναι ένα μπλε-άσπρο αστέρι με απόσταση 364 έτη φωτός από τη Γη, είναι το πιο αμυδρό από τα κύρια αστέρια του αστερισμού. Βέβαια, υπάρχουν αρκετά πιο αμυδρά αστέρια εντός των συνόρων του Νότιου Σταυρού. Ο ε Νοτίου Σταυρού είναι ένα πορτοκαλόχρωμο γιγαντιαίο αστέρι, 228 έτη φωτός από τη Γη.\nΟ νυχτερινός ουρανός πάνω από τον Ειρηνικό Ωκεανό, από την παραλία Maui της Χαβάης.\nΟ Κρόνος είναι ορατός αριστερά πάνω από τα αστέρια του Σκορπιού,\nενώ ο Σταυρός του Νότου βρίσκεται χαμηλά δεξιά.\nPhoto Credit & Copyright: Wally Pacholka, Astropics.com\nΠαρόλο το μικρό του μέγεθος ο αστερισμός αυτός έχει εξαιρετικό ενδιαφέρον. Μερικά από τα πιο ευδιάκριτα στολίδια του, ακόμα και με γυμνό οφθαλμό είναι το Νεφέλωμα Σάκος Ανθράκων και το Σμήνος Κοσμηματοθήκη. Στην πραγματικότητα, το Νεφέλωμα Σάκος Ανθράκων με την εύστοχη ονομασία του αποτελεί ένα σκοτεινό νεφέλωμα το οποίο κρύβει τα άστρα που βρίσκονται πίσω του. Είναι εύκολα ορατό με γυμνό μάτι, ενώ απέχει περίπου 600 έτη φωτός από την Γη. Οι διαστάσεις του στον νυχτερινό ουρανό είναι 7 επί 5 μοίρες. Το αστρικό σμήνος Κοσμηματοθήκη είναι ένα ανοιχτό σμήνος αστέρων, το οποίο πήρε το όνομα του από τον Τζων Χέρσελ. Ορατοί με γυμνό οφθαλμό και εντυπωσιακοί μέσα από κιάλια ή τηλεσκόπιο, αυτή η ομάδα ποικιλόχρωμων ουράνιων κοσμημάτων βρίσκεται περίπου μία μοίρα νότια του β Νοτίου Σταυρού, ενώ απέχει από την Γη 6.400 έτη φωτός. Αποτελείται από περίπου 100 άστρα, τα περισσότερα από τα οποία είναι γαλάζιοι γίγαντες, ενώ ανάμεσα τους ξεχωρίζει ένας ερυθρός γίγαντας.\nΤο Νεφέλωμα Σάκος Ανθράκων, στον Νότιο Σταυρό.\nPhoto Credit: ESO/S.Brunier\nFacebook Page: https://www.facebook.com/nightskygreece\nΑναρτήθηκε από Ειρήνη Μαντζουράνη στις 9:17 μ.μ.\nΞενοκρατίδης ο Θεσπιεύς 21 Μαΐου 2017 - 1:56 μ.μ.\nο σταυρός του νότου δεν φαίνεται στο βόρειο ημισφαιριο ??\nΠανσέληνος Αυγούστου 2016\nΔείτε Απόψε Τον Διεθνή Διαστημικό Σταθμό Στον Ουρα...\nΒροχή Διαττόντων Αυγούστου: Οι Περσείδες!\nΔίας, Ερμής και Αφροδίτη